open-index/open-wikipedia-markdown huggingface dataset:
ಸೆಲ್ಜಾ ಕುಮಾರಿ

**ಸೆಲ್ಜಾ ಕುಮಾರಿ** (ಜನನ ೨೪ ಸೆಪ್ಟೆಂಬರ್ ೧೯೬೨) ಒಬ್ಬ ಭಾರತೀಯ ರಾಜಕಾರಣಿ ಮತ್ತು ಮಾಜಿ ಸಂಸದೆ. ಇವರು ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ನ ಸದಸ್ಯೆ. ಅವರು, ಮನಮೋಹನ್ ಸಿಂಗ್ ಅವರು ಪ್ರಧಾನ ಮಂತ್ರಿಯಾಗಿದ್ದಾಗ ಭಾರತ ಸರ್ಕಾರದಲ್ಲಿ ಸಾಮಾಜಿಕ ನ್ಯಾಯ ಮತ್ತು ಸಬಲೀಕರಣ ಮತ್ತು ಪ್ರವಾಸೋದ್ಯಮ ಸಚಿವರಾಗಿದ್ದರು.

ಸೆಲ್ಜಾ ಅವರು ೧೯೯೧ ರಲ್ಲಿ ಸಿರ್ಸಾದಿಂದ ಲೋಕಸಭೆಗೆ ಮೊದಲ ಬಾರಿಗೆ ಚುನಾಯಿತರಾದರು. ಅವರು ೧೯೯೬ರ ಚುನಾವಣೆಯಲ್ಲಿ ಸ್ಥಾನ ಉಳಿಸಿಕೊಂಡರು. ಅಂಬಾಲಾದಿಂದ ೧೫ ನೇ ಲೋಕಸಭೆಗೆ ಆಯ್ಕೆಯಾದ ನಂತರ, ಅವರು ಸಾಮಾಜಿಕ ನ್ಯಾಯ ಮತ್ತು ಸಬಲೀಕರಣ ಸಚಿವರಾಗಿ ನೇಮಕಗೊಂಡರು. ಈ ಅವಧಿಯಲ್ಲಿಯೇ ಸೆಲ್ಜಾ ಅವರು ಮಹಿಳೆಯರ ಹಕ್ಕುಗಳ ಕಾರಣಕ್ಕಾಗಿ ಮತ್ತು ಭಾರತದಲ್ಲಿನ ಅಂಚಿನಲ್ಲಿರುವ ಸಮುದಾಯಗಳ ಹಕ್ಕುಗಳನ್ನು ಹೆಚ್ಚಿಸಲು ಕೆಲಸ ಮಾಡಿದರು.

ಸೆಲ್ಜಾ ಅವರು ಅಂಬಾಲಾದಿಂದ ೨೦೧೯ ರ ಸಾರ್ವತ್ರಿಕ ಚುನಾವಣೆಯಲ್ಲಿ ವಿಫಲರಾದರು ಮತ್ತು ಅದರ ನಂತರ ರಾಜ್ಯ ರಾಜಕೀಯಕ್ಕೆ ಮರಳಿದರು. ಅದೇ ವರ್ಷದ ನಂತರ ಕಾಂಗ್ರೆಸ್ ಪಕ್ಷದ ಹರಿಯಾಣ ಘಟಕದ ಅಧ್ಯಕ್ಷರಾಗಿ ಆಯ್ಕೆಯಾದರು. ಅವರು ೨೦೧೪ ರಿಂದ ೨೦೨೦ ರವರೆಗೆ ರಾಜ್ಯಸಭೆಯ ಸದಸ್ಯರಾಗಿದ್ದರು.

## ಆರಂಭಿಕ ಜೀವನ 
ಸೆಲ್ಜಾ ಕುಮಾರಿ ೨೪ ಸೆಪ್ಟೆಂಬರ್ ೧೯೬೨ ರಂದು ಪರ್ಭುವಲಾ ಹಿಸಾರ್‌ನಲ್ಲಿ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್‌ನಿಂದ ರಾಜಕಾರಣಿಯಾಗಿದ್ದ ಚೌಧರಿ ದಲ್ಬೀರ್ ಸಿಂಗ್‌ಗೆ ಜನಿಸಿದರು. ಅವರು ನವದೆಹಲಿಯ ಜೀಸಸ್ ಮತ್ತು ಮೇರಿ ಕಾನ್ವೆಂಟ್‌ನಲ್ಲಿ ಅಧ್ಯಯನ ಮಾಡಿದರು ಮತ್ತು ನಂತರ ಪಂಜಾಬ್ ವಿಶ್ವವಿದ್ಯಾಲಯದಲ್ಲಿ ವ್ಯಾಸಂಗ ಮಾಡಿದರು. ಅಲ್ಲಿ ಅವರು ಸ್ನಾತಕೋತ್ತರ ಮತ್ತು ಸ್ನಾತಕೋತ್ತರ ಪದವಿಯನ್ನು ಪೂರ್ಣಗೊಳಿಸಿದರು.

## ರಾಜಕೀಯ ವೃತ್ತಿಜೀವನ 
ಸೆಲ್ಜಾ ಅವರು ೧೯೯೦ ರಲ್ಲಿ ಮಹಿಳಾ ಕಾಂಗ್ರೆಸ್ ಅಧ್ಯಕ್ಷರಾಗಿ ತಮ್ಮ ರಾಜಕೀಯ ಜೀವನವನ್ನು ಪ್ರಾರಂಭಿಸಿದರು. ಅವರು ೧೯೯೧ ರಲ್ಲಿ ಹರಿಯಾಣದ ಸಿರ್ಸಾದಿಂದ ೧೦ ನೇ ಲೋಕಸಭೆಗೆ ಆಯ್ಕೆಯಾದರು. ಇವರು ನರಸಿಂಹರಾವ್ ನೇತೃತ್ವದ ಕಾಂಗ್ರೆಸ್ ಸರ್ಕಾರದಲ್ಲಿ ಅವರು ಕೇಂದ್ರ ಶಿಕ್ಷಣ ಮತ್ತು ಸಂಸ್ಕೃತಿ ರಾಜ್ಯ ಸಚಿವರಾಗಿದ್ದರು. ೧೯೯೬ ರಲ್ಲಿ ಹರಿಯಾಣದಲ್ಲಿ ಕಾಂಗ್ರೆಸ್ ಸೋಲಿನ ಹೊರತಾಗಿಯೂ, ಅವರು ೧೧ನೇ ಲೋಕಸಭೆಗೆ ಮರು ಆಯ್ಕೆಯಾದರು.

೨೦೦೪ ರಲ್ಲಿ ೧೪ ನೇ ಲೋಕಸಭೆಗೆ ಆಯ್ಕೆಯಾದ ನಂತರ ಸೆಲ್ಜಾ ಅವರು ಅಂತರರಾಷ್ಟ್ರೀಯ ಸಮ್ಮೇಳನಗಳು ಮತ್ತು ಶೃಂಗಸಭೆಗಳಲ್ಲಿ ಸಕ್ರಿಯವಾಗಿ ಭಾಗವಹಿಸಲು ಪ್ರಾರಂಭಿಸಿದರು. ಅವರು ೨೦೦೫ ರಲ್ಲಿ ಕಾಮನ್‌ವೆಲ್ತ್ ಸ್ಥಳೀಯ ಸರ್ಕಾರದ ವೇದಿಕೆಯ ಆಡಳಿತ ಮಂಡಳಿಯ ಸದಸ್ಯರಾಗಿ ಆಯ್ಕೆಯಾದರು. ಅವರು ಕಾಮನ್‌ವೆಲ್ತ್ ಪಾರ್ಲಿಮೆಂಟರಿ ಅಸೋಸಿಯೇಷನ್‌ನಂತಹ ಇತರ ಸಂಸ್ಥೆಗಳೊಂದಿಗೆ ತೊಡಗಿಸಿಕೊಳ್ಳುವುದನ್ನು ಮುಂದುವರೆಸಿದರು ಮತ್ತು ಕಾಮನ್‌ವೆಲ್ತ್ ಕನ್ಸಲ್ಟೇಟಿವ್ ಗ್ರೂಪ್ ಆನ್ ಹ್ಯೂಮನ್ ಸೆಟಲ್‌ಮೆಂಟ್‌ನ ಮುಖ್ಯಸ್ಥರಾಗಿದ್ದರು.

ಮಾರ್ಚ್ ೨೦೧೧ ರಲ್ಲಿ, ಪಂಜಾಬ್ ಮತ್ತು ಹರಿಯಾಣ ಹೈಕೋರ್ಟಿನಿಂದ ಸೆಲ್ಜಾ ಅವರು "ನಕಲಿ, ಕ್ರಿಮಿನಲ್ ಬೆದರಿಕೆ, ಫ್ಯಾಬ್ರಿಕೇಶನ್ ಮತ್ತು ಕ್ರಿಮಿನಲ್ ಪಿತೂರಿಯನ್ನು ರೂಪಿಸಿದ್ದಾರೆ" ಎಂದು ಆರೋಪಿಸಿರುವ ಅರ್ಜಿಯ ಮೇಲೆ ನೋಟಿಸ್ ನೀಡಿದ್ದರು. " ಮಿರ್ಚ್‌ಪುರ್ ಪ್ರಕರಣದಲ್ಲಿ ಜಾಟ್ ನಾಯಕರ ವಿರುದ್ಧ ಬಾಲ್ಮೀಕಿ ಸಮುದಾಯದ ನಾಯಕರು ಮತ್ತು ಸದಸ್ಯರನ್ನು ಪ್ರಚೋದಿಸಲು ಕೈಜೋಡಿಸುವ ಸಾಧನ" ಎಂದು ಅರ್ಜಿದಾರರಾದ ವಕೀಲ ಬಿ.ಎಸ್. ಚಾಹರ್ ಅವರು ಆರೋಪಿಸಿದ್ದು, ವಿಚಾರಣಾಧೀನ ಕೈದಿಗಳ ಮೇಲೆ ಒತ್ತಡ ಹೇರಿ ಮತ್ತು ಸಹಿ ಹಾಕುವಂತೆ ಒತ್ತಾಯಿಸುವ ಮೂಲಕ  ಖಾಲಿ ಮತ್ತು ನ್ಯಾಯಾಂಗವಲ್ಲದ ಪತ್ರಗಳು".

ಸೆಲ್ಜಾ ನಂತರ ೨೦೧೨ ರಲ್ಲಿ ಸಾಮಾಜಿಕ ನ್ಯಾಯ ಮತ್ತು ಸಬಲೀಕರಣ ಸಚಿವರಾಗಿ ಪ್ರಮಾಣ ವಚನ ಸ್ವೀಕರಿಸಿದರು. ಮೇ ೨೦೧೪ ರಲ್ಲಿ ಅವರ ಅವಧಿ ಪೂರ್ಣಗೊಳ್ಳುವವರೆಗೆ ಅವರು ಐದು ವರ್ಷಗಳ ಕಾಲ ಅಧಿಕಾರದಲ್ಲಿದ್ದರು. ಈ ಅವಧಿಯಲ್ಲಿ ಅವರು ಮಹಿಳೆಯರ ಸಬಲೀಕರಣ ಮತ್ತು ಅಂಚಿನಲ್ಲಿರುವ ಸಮುದಾಯಗಳ ಹಕ್ಕುಗಳಿಗೆ ಸಂಬಂಧಿಸಿದ ವಿಷಯಗಳ ಬಗ್ಗೆ ಕೆಲಸ ಮಾಡಿದರು.

### ರಾಜ್ಯಸಭೆಗೆ (೨೦೧೪–ಇಂದಿನವರೆಗೆ) 
ಸೆಲ್ಜಾ ಅವರು ೨೦೧೪ ರಲ್ಲಿ ತಮ್ಮ ತವರು ರಾಜ್ಯವಾದ ಹರಿಯಾಣದಿಂದ ಭಾರತದ ಸಂಸತ್ತಿನ ಮೇಲ್ಮನೆಯಾದ ರಾಜ್ಯಸಭೆಗೆ ಆಯ್ಕೆಯಾದರು. ಅವರು ಅಂಬಾಲಾದಿಂದ ೨೦೧೯ರ ಭಾರತೀಯ ಸಾರ್ವತ್ರಿಕ ಚುನಾವಣೆಯಲ್ಲಿ ವಿಫಲರಾಗಿ ಭಾರತೀಯ ಜನತಾ ಪಕ್ಷದ ರತ್ತನ್ ಲಾಲ್ ಕಟಾರಿಯಾ ವಿರುದ್ಧ ಸೋತರು. ಅದರ ನಂತರ, ಅವರು ರಾಜ್ಯದ ರಾಜಕೀಯದಲ್ಲಿ ಹೊಸ ಆಸಕ್ತಿಯನ್ನು ವ್ಯಕ್ತಪಡಿಸಿದರು ಮತ್ತು ಅಕ್ಟೋಬರ್ ೨೦೧೯ ರಲ್ಲಿ ನಿಗದಿಯಾಗಿದ್ದ ವಿಧಾನಸಭಾ ಚುನಾವಣೆಗೆ ಸ್ವಲ್ಪ ಮುಂಚಿತವಾಗಿ ಹರಿಯಾಣ ಪ್ರದೇಶ ಕಾಂಗ್ರೆಸ್ ಸಮಿತಿಯ ಅಧ್ಯಕ್ಷರಾಗಿ ಸೆಪ್ಟೆಂಬರ್, ೨೦೧೯ ರಲ್ಲಿ ನೇಮಕಗೊಂಡರು.
## ಉಲ್ಲೇಖಗಳು
ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಸಂಗೀತಾ ಈಶ್ವರನ್

right|thumb| ಸಂಗೀತಾ ಈಶ್ವರನ್ ಅವರು ೨೦೧೨ ರಲ್ಲಿ ಬ್ರೆಜಿಲ್‌ನ ಕಾಸಾ ಫೊರಾ ಡೊ ಇಕ್ಸೊಗೆ ಭೇಟಿ ನೀಡಿದ ಸಂದರ್ಭ
**ಸಂಗೀತಾ ಈಶ್ವರನ್** ಅವರು ಭಾರತೀಯ ಭರತನಾಟ್ಯ ನೃತ್ಯಗಾರ್ತಿ, ಸಂಶೋಧನಾ ವಿದ್ವಾಂಸಕಿ ಮತ್ತು ಸಾಮಾಜಿಕ ಕಾರ್ಯಕರ್ತೆ.  ಅವರಿಗೆ, ಯುವ ನೃತ್ಯಗಾರರಿಗೆ ನೀಡಲಾಗುವ ಅತ್ಯುನ್ನತ ರಾಷ್ಟ್ರೀಯ ಪ್ರಶಸ್ತಿಯಾದ ಉಸ್ತಾದ್ ಬಿಸ್ಮಿಲ್ಲಾ ಖಾನ್ ಯುವ ಪುರಸ್ಕಾರವನ್ನು ನೀಡಿ ಗೌರವಿಸಲಾಗಿದೆ. 

## ಆರಂಭಿಕ ಜೀವನ ಮತ್ತು ಶಿಕ್ಷಣ 
ಈಶ್ವರನ್ ಭಾರತದ ಚೆನ್ನೈನಲ್ಲಿರುವ ಮದ್ರಾಸ್ ಕ್ರಿಶ್ಚಿಯನ್ ಕಾಲೇಜಿನಿಂದ (ಎಮ್.ಸಿ .ಸಿ) ಗಣಿತಶಾಸ್ತ್ರದಲ್ಲಿ ಪದವಿ ಪಡೆದರು.  ಅವರು ಐದನೇ ವಯಸ್ಸಿನಿಂದಲೇ ಭರತನಾಟ್ಯದಲ್ಲಿ ಔಪಚಾರಿಕ ತರಬೇತಿಯನ್ನು ಪಡೆದರು.  ಕಲಾನಿಧಿ ನಾರಾಯಣನ್ ಅವರು ಸ್ಥಾಪಿಸಿದ ನೃತ್ಯ ಶಾಲೆಯಾದ ಅಭಿಯಾನ ಸುಧಾರದ ಮೊದಲ ವಿದ್ಯಾರ್ಥಿಗಳಲ್ಲಿ ಒಬ್ಬರಾದರು. ಅವರು ನೃತ್ಯ, ಅಭಿನಯ, ಕಲರಿಪಯಟ್ಟು, ಕೂಚಿಪುಡಿ, ಕರ್ನಾಟಕ ಸಂಗೀತ ಮತ್ತು ನಟ್ಟುವಂಗಂ ವಾದ್ಯದಂತಹ ಲಲಿತಕಲೆಗಳಲ್ಲಿ ತರಬೇತಿ ಪಡೆದಿದ್ದರು. ಇವರು ಸಂಘರ್ಷ ಪರಿಹಾರದ ಉದ್ದೇಶಕ್ಕಾಗಿ ಲಲಿತಕಲೆಗಳನ್ನು ಬಳಸಿಕೊಳ್ಳುವ *ಕತ್ರಾಡಿ ವಿಧಾನವನ್ನು* ಅಭಿವೃದ್ಧಿಪಡಿಸುವಲ್ಲಿ ಹೆಸರುವಾಸಿಯಾಗಿದ್ದಾರೆ. ಇವರು ಶಿಕ್ಷಣ ನೀಡುವ ಮೂಲಕ ಅಂಚಿನಲ್ಲಿರುವ ಮತ್ತು ಹಿಂದುಳಿದ ಸಮುದಾಯಗಳನ್ನು ಸಬಲೀಕರಣಗೊಳಿಸುತ್ತಾರೆ.   ಈಶ್ವರನ್ ಅವರು ದೌರ್ಜನ್ಯಕ್ಕೊಳಗಾದ ಮಕ್ಕಳು, ನೈಸರ್ಗಿಕ ವಿಕೋಪಗಳ ಸಂತ್ರಸ್ತರು, ಬೀದಿ ಮಕ್ಕಳು, ಮಾದಕ ವ್ಯಸನಿಗಳು ಮತ್ತು ವಾಣಿಜ್ಯ ಲೈಂಗಿಕ ಕಾರ್ಯಕರ್ತೆಯರೊಂದಿಗೆ ಕೆಲಸ ಮಾಡಿದ್ದಾರೆ. ಸಾಮಾಜಿಕ ಸುಧಾರಣೆಯನ್ನು ತರುವ ಪ್ರಯತ್ನದಲ್ಲಿ ನೃತ್ಯ ಮತ್ತು ರಂಗಭೂಮಿಯನ್ನು ಬಳಸುತ್ತಾರೆ.   ಅವರು ವಿಂಡ್ ಡ್ಯಾನ್ಸರ್ಸ್ ಟ್ರಸ್ಟ್ ಅನ್ನು ಸ್ಥಾಪಿಸಿದರು. ಇದು ಮಕ್ಕಳ ಶಿಕ್ಷಣಕ್ಕಾಗಿ ಜಾನಪದ ಕಲೆಗಳನ್ನು ಬಳಸಿಕೊಳ್ಳುತ್ತದೆ.  ಕೂತು ಕಲಾವಿದ ತಿಲಗಾವತಿಯವರ ಸಹಯೋಗದೊಂದಿಗೆ ಈ ಟ್ರಸ್ಟ್ ಕೆಲಸ ಮಾಡುತ್ತದೆ. 

ಈಶ್ವರನ್ ತಮ್ಮ ಯೋಜನೆಗಳಲ್ಲಿ ಚಿಕಿತ್ಸಿಕ ಮತ್ತು ಜಾಗೃತಿ ವೇದಿಕೆಗಳೊಂದಿಗೆ ಸಹಕರಿಸುತ್ತಾರೆ. ಈ ಕಾರಣದಿಂದಾಗಿ ಅವರನ್ನು "ಚಿಂತನಾ ನರ್ತಕಿ" ಎಂದು ವಿವರಿಸಲಾಗಿದೆ ಮತ್ತು ಸೌಂದರ್ಯದ ಆಕರ್ಷಣೆಯ ಸೀಮಿತ ವ್ಯಾಪ್ತಿಯನ್ನು ಮೀರಿ ಶಾಸ್ತ್ರೀಯ ನೃತ್ಯವನ್ನು ತಂದ ಕೀರ್ತಿಗೆ ಪಾತ್ರರಾಗಿದ್ದಾರೆ.  ಅವರು ಯೂತ್ ಫಾರ್ ಪೀಸ್ ಎಂಬ ಯುನೆಸ್ಕೋ ಉಪಕ್ರಮದ ಸಂಯೋಜಕರಾಗಿದ್ದರು ಮತ್ತು ಮೆಕ್ಸಿಕೋ, ಬ್ರೆಜಿಲ್ ಮತ್ತು ಯುನೈಟೆಡ್ ಸ್ಟೇಟ್ಸ್‌ನಂತಹ ದೇಶಗಳಲ್ಲಿ ಕಾರ್ಯಾಗಾರಗಳನ್ನು ನಡೆಸಿದರು. ಇವರು ಹ್ಯಾಂಡಿಕ್ಯಾಪ್ ಇಂಟರ್‌ನ್ಯಾಶನಲ್ ವರ್ಲ್ಡ್ ವಿಷನ್ ಇಂಟರ್‌ನ್ಯಾಷನಲ್ ಮತ್ತು ಆಕ್ಸ್‌ಫ್ಯಾಮ್ ಸೇರಿದಂತೆ ವಿವಿಧ ಸರ್ಕಾರೇತರ ಸಂಸ್ಥೆಗಳೊಂದಿಗೆ (ಎನ್‌ಜಿಒ) ಸಹಕರಿಸಿದ್ದಾರೆ.  

ಅವರು ೨೦೦೮ ರಿಂದ ಇಂಡಿಯನ್ ಕೌನ್ಸಿಲ್ ಫಾರ್ ಕಲ್ಚರಲ್ ರಿಲೇಶನ್ಸ್‌ನಲ್ಲಿ ಫೆಲೋಶಿಪ್ ಅನ್ನು ಹೊಂದಿದ್ದಾರೆ. ಮತ್ತು ಏಷ್ಯಾ ಫೌಂಡೇಶನ್‌ನಲ್ಲಿ ಫೆಲೋಶಿಪ್ ಅನ್ನು ಹೊಂದಿದ್ದಾರೆ.   ಇದಕ್ಕಾಗಿ ಅವರು ಕಾರ್ಯಕ್ರಮದ ಭಾಗವಾಗಿ ಥೈಲ್ಯಾಂಡ್, ಮ್ಯಾನ್ಮಾರ್, ಕಾಂಬೋಡಿಯಾ ಮತ್ತು ಇಂಡೋನೇಷ್ಯಾದಲ್ಲಿ ಕಾರ್ಯಾಗಾರಗಳನ್ನು ನಡೆಸಿದ್ದಾರೆ.  

## ಉಲ್ಲೇಖಗಳು 
ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ರೇಣುಕಾ ಸಿಂಗ್ (ರಾಜಕಾರಣಿ)

**ರೇಣುಕಾ ಸಿಂಗ್ ಸರುತಾ** (ಜನನ ೫ ಜನವರಿ ೧೯೬೪) ಛತ್ತೀಸ್‌ಗಢದ  ಭಾರತೀಯ ರಾಜಕಾರಣಿ. ಅವರು ೩೦ ಮೇ ೨೦೧೯ ರಿಂದ ಭಾರತದ ಬುಡಕಟ್ಟು ವ್ಯವಹಾರಗಳ ರಾಜ್ಯ ಸಚಿವರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ.  ಅವರು ಭಾರತೀಯ ಜನತಾ ಪಕ್ಷದ ಸದಸ್ಯೆಯಾಗಿದ್ದರು. 

## ರಾಜಕೀಯ ವೃತ್ತಿಜೀವನ 
ರೇಣುಕಾ ಅವರು ೨೦೦೩ ರಲ್ಲಿ ಛತ್ತೀಸ್‌ಗಢ ವಿಧಾನಸಭೆಗೆ ಮೊದಲ ಬಾರಿ ಆಯ್ಕೆಯಾದರು. ನಂತರ ಛತ್ತೀಸ್‌ಗಢ ಸರ್ಕಾರದಲ್ಲಿ ಮಹಿಳಾ ಮತ್ತು ಮಕ್ಕಳ ಅಭಿವೃದ್ಧಿ ಮತ್ತು ಕುಟುಂಬ ಕಲ್ಯಾಣ  ರಾಜ್ಯ (ಸ್ವತಂತ್ರ ಉಸ್ತುವಾರಿ) ಸಚಿವರಾದರು. ೨೦೦೮ ರಲ್ಲಿ ಮತ್ತೊಮ್ಮೆ ಮರು ಆಯ್ಕೆಯಾದರು.   ೨೦೧೩ ರ ವಿಧಾನಸಭೆ ಚುನಾವಣೆಯಲ್ಲಿ ಅವರು ಹಿರಿಯ ಕಾಂಗ್ರೆಸ್ ನಾಯಕ ಖೇಲ್ಸಾಯಿ ಸಿಂಗ್ ವಿರುದ್ಧ ಸೋತಿದ್ದರು. ೨೦೧೯ ರ ಸಾರ್ವತ್ರಿಕ ಚುನಾವಣೆಯಲ್ಲಿ, ಅವರು ಮತ್ತೊಮ್ಮೆ ಖೇಲ್ಸಾಯಿ ಸಿಂಗ್ ವಿರುದ್ಧ ಸ್ಪರ್ಧಿಸಿದರು. ಮತ್ತು ೧,೫೭,೮೭೩ ಮತಗಳ ಅಂತರದಿಂದ ಗೆದ್ದರು ಮತ್ತು ಬುಡಕಟ್ಟು ವ್ಯವಹಾರಗಳ ಸಚಿವಾಲಯದ ಕೇಂದ್ರ ಸಚಿವರಾದರು.   

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* ಭಾರತದ ಸಂಸತ್ತಿನ ವೆಬ್‌ಸೈಟ್‌ನಲ್ಲಿ ಅಧಿಕೃತ ಜೀವನಚರಿತ್ರೆಯ ರೇಖಾಚಿತ್ರ

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ರಾಜಕಾರಣಿಗಳು
ವರ್ಗ:ಮಹಿಳಾ ರಾಜಕಾರಣಿಗಳು
ರಾಣೀ ನಾರಾಹ್

**ರಾಣೀ ನಾರಾಹ್** (**ಜಹನಾರಾ ಚೌಧರಿ**; ಜನನ : ೩೧ ಅಕ್ಟೋಬರ್ ೧೯೬೫) ಅಸ್ಸಾಂ ಮೂಲದ ಭಾರತೀಯ ರಾಜಕಾರಣಿ ಮತ್ತು ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್‌ನ ಸದಸ್ಯರಾಗಿದ್ದಾರೆ. ಅವರು ೨೦೧೬ ರಿಂದ ೨೦೨೨ ರವರೆಗೆ ರಾಜ್ಯಸಭೆಯಲ್ಲಿ ಸಂಸತ್ ಸದಸ್ಯರಾಗಿ ಅಸ್ಸಾಂ ಅನ್ನು ಪ್ರತಿನಿಧಿಸಿದರು. ಅವರು ೧೯೯೮ ರಿಂದ ೧೦೦೪ ರವರೆಗೆ ಮತ್ತು ೨೦೦೯ ರಿಂದ ೨೦೧೪ ರವರೆಗೆ ಲೋಕಸಭೆಯಲ್ಲಿ ಲಖಿಂಪುರವನ್ನು ಪ್ರತಿನಿಧಿಸಿದರು. ನಾರಾ ಅವರು ೨೦೧೨ ರಿಂದ ೨೦೧೪ ರವರೆಗೆ ಭಾರತ ಸರ್ಕಾರದಲ್ಲಿ ಬುಡಕಟ್ಟು ವ್ಯವಹಾರಗಳ ಕೇಂದ್ರ ಸಚಿವರಾಗಿ ಸೇವೆ ಸಲ್ಲಿಸಿದರು. ಇವರ ಪತಿ ಭರತ್ ನಾರಾಹ್, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್‌ನ ಸದಸ್ಯ ಮತ್ತು ನವೋಬೋಚಾದ ಶಾಸಕರೂ ಆಗಿದ್ದಾರೆ .

## ಜೀವನಚರಿತ್ರೆ 
ನಾರಾಹ್ ಅವರು ಗುವಾಹಾಟಿ ವಿಶ್ವವಿದ್ಯಾಲಯದ ಪದವೀಧರರಾಗಿದ್ದಾರೆ.  ಅವರು ವೃತ್ತಿಪರ ಕ್ರಿಕೆಟ್‌ಗಾರ್ತಿ  ಮತ್ತು ಅಸ್ಸಾಂ ರಾಜ್ಯ ತಂಡದ ನಾಯಕಿಯಾಗಿದ್ದರು.  ಅವಳು ಭಾರತದ ಮಹಿಳಾ ಕ್ರಿಕೆಟ್ ಸಂಸ್ಥೆಯ ಅಧ್ಯಕ್ಷರಾಗಿ, ಅಸ್ಸಾಂ ಮಹಿಳಾ ಕ್ರಿಕೆಟ್ ಸಂಸ್ಥೆಯ ಅಧ್ಯಕ್ಷರಾಗಿ ಮತ್ತು ಅಸ್ಸಾಂ ಕ್ರಿಕೆಟ್ ಸಂಸ್ಥೆ ಮತ್ತು ಅಸ್ಸಾಂ ಫುಟ್ಬಾಲ್ ಸಂಸ್ಥೆಗಳ ಉಪಾಧ್ಯಕ್ಷರಾಗಿ ಸೇವೆ ಸಲ್ಲಿಸಿದ್ದಾರೆ. ಅವರು ಭಾರತ ಮಹಿಳಾ ಸಮಿತಿಯ ಕ್ರಿಕೆಟ್ ನಿಯಂತ್ರಣ ಮಂಡಳಿಯ ಸದಸ್ಯರಾಗಿದ್ದರು.   

 ಅದೇ ವರ್ಷದಲ್ಲಿ ಅವರು ಲಖಿಂಪುರ ಕ್ಷೇತ್ರದಿಂದ ಲೋಕಸಭೆಗೆ ಆಯ್ಕೆಯಾದರು. ಇವರು ೧೯೯೯ ಮತ್ತು ೨೦೦೯ ರಲ್ಲಿ ಲಖಿಂಪುರದಿಂದ ಮರು ಆಯ್ಕೆಯಾದರು.  ಇವರು ೨೦೦೯ ರಲ್ಲಿ ಲೋಕಸಭೆಯಲ್ಲಿ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್‌ನ ಉಪ ಮುಖ್ಯ ಸಚೇತಕರಾಗಿ ನೇಮಕಗೊಂಡರು.  ೨೦೧೨ ರಲ್ಲಿ, ನಾರಾ ಅವರು ಬುಡಕಟ್ಟು ವ್ಯವಹಾರಗಳ ಸಚಿವಾಲಯದ ರಾಜ್ಯ ಸಚಿವರಾಗಿ ಭಾರತದ ಕೇಂದ್ರ ಸಂಪುಟಕ್ಕೆ ಸೇರ್ಪಡೆಗೊಂಡರು.  ೨೦೧೬ ರಲ್ಲಿ, ನಾರಾ ಅಸ್ಸಾಂನಿಂದ ರಾಜ್ಯಸಭೆಗೆ ಆಯ್ಕೆಯಾದರು. 

ಅಸ್ಸಾಂ ವಿಧಾನಸಭೆಯ ಆರು ಅವಧಿಯ ಸದಸ್ಯ ಮತ್ತು ಅಸ್ಸಾಂ ಸರ್ಕಾರದ ಮಾಜಿ ಕ್ಯಾಬಿನೆಟ್ ಸಚಿವ ಭರತ್ ನಾರಾಹ್ ಅವರನ್ನು ಇವರು ವಿವಾಹವಾದರು.  

## ಉಲ್ಲೇಖಗಳು 

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಅಪರ್ಣಾ ಬಿ. ಮಾರಾರ್

**ಅಪರ್ಣಾ ಬಿ. ಮಾರಾರ್** ಭಾರತೀಯ ಶಾಸ್ತ್ರೀಯ ನೃತ್ಯಗಾರ್ತಿ, ಸಂಘಟಕಿ, ಕಲಾ ಶಿಕ್ಷಣತಜ್ಞೆ, ನೃತ್ಯ ಸಂಯೋಜಕಿ ಮತ್ತು ಗಾಯಕಿ. ಅವರು ಪಿ‌ಎಸ್‌ಜಿ ಕಾಲೇಜ್ ಆಫ್ ಟೆಕ್ನಾಲಜಿಯಿಂದ ವೈರ್‌ಲೆಸ್ ಕಮ್ಯುನಿಕೇಷನ್ ಇಂಜಿನಿಯರಿಂಗ್‌ನಲ್ಲಿ ಸ್ನಾತಕೋತ್ತರ ಪದವಿಯೊಂದಿಗೆ ಇಂಜಿನಿಯರ್ ಆಗಿದ್ದಾರೆ. ಕೇರಳ ಸಂಗೀತ ನಾಟಕ ಅಕಾಡೆಮಿಯ ಯುವ ಪ್ರತಿಭಾ ಪ್ರಶಸ್ತಿ, ಕ್ಯಾಲಿಕಟ್ ವಿಶ್ವವಿದ್ಯಾನಿಲಯದ ಕಲಾತಿಲಕಂ ಪ್ರಶಸ್ತಿ ಮತ್ತು ಸಂಸ್ಕೃತಿ ಸಚಿವಾಲಯದ ರಾಷ್ಟ್ರೀಯ ವಿದ್ಯಾರ್ಥಿವೇತನ ಸೇರಿದಂತೆ ಹಲವಾರು ಗೌರವಗಳನ್ನು ಅವರು ಪಡೆದಿದ್ದಾರೆ.

ಅವರು ಇಂಡಿಯನ್ ಕೌನ್ಸಿಲ್ ಫಾರ್ ಕಲ್ಚರಲ್ ರಿಲೇಶನ್ಸ್‌ನ ಎಂಪನೆಲ್ಡ್ ಕಲಾವಿದೆ ಮತ್ತು ಅಮೇರಿಕನ್ ಡ್ಯಾನ್ಸ್ ಥೆರಪಿ ಅಸೋಸಿಯೇಷನ್‌ನ ಸದಸ್ಯರಾಗಿದ್ದಾರೆ. ಅವರು ಕಲಾಭಾರತಿ ಫೌಂಡೇಶನ್ ಫಾರ್ ಇಂಡಿಯನ್ ಕಲ್ಚರ್ ಅಂಡ್ ಹೆರಿಟೇಜ್, ಲಾಭದಾಯಕವಲ್ಲದ ಸಾಂಸ್ಕೃತಿಕ ಸಂಘಟನೆಯ ನಿರ್ದೇಶಕರಾಗಿದ್ದಾರೆ, ನಿಯಮಿತವಾಗಿ ಉತ್ಸವಗಳು, ಕಾರ್ಯಾಗಾರಗಳು ಮತ್ತು ಕಲ್ಯಾಣ ಕಾರ್ಯಕ್ರಮಗಳನ್ನು ಆಯೋಜಿಸುತ್ತಾರೆ.

ಮಾರಾರ್ ಅವರು ಸಾಮಾನ್ಯ ಜನರು ಮತ್ತು ವಿದ್ಯಾರ್ಥಿಗಳ ಕಲಾ ರಸಗ್ರಹಣ ಕಾರ್ಯಕ್ರಮಗಳಲ್ಲಿ ಭಾಗವಹಿಸುತ್ತಾರೆ.

## ವೃತ್ತಿಪರ ಜೀವನ ಮತ್ತು ವೃತ್ತಿ 
ಅವರು ಮೋಹಿನಿಯಾಟ್ಟಂನಲ್ಲಿರುವ ಕಲಾಮಂಡಲಂ ಕ್ಷೇಮಾವತಿಯ ವಿದ್ಯಾರ್ಥಿನಿ. ಅವರು ಇಸೈಮಣಿ ಆರ್. ವೈದ್ಯನಾಥ ಭಾಗವತರಲ್ಲಿ ಕರ್ನಾಟಕ ಸಂಗೀತದಲ್ಲಿ ತರಬೇತಿ ಪಡೆದರು.

ಭಾರತೀಯ ಸಂಸ್ಕೃತಿ ಮತ್ತು ಪರಂಪರೆಗಾಗಿ ಕಲಾಭಾರತಿ ಫೌಂಡೇಶನ್‌ನ ಬ್ಯಾನರ್ ಅಡಿಯಲ್ಲಿ, ಮಾರಾರ್ ಭಾರತೀಯ ಶಾಸ್ತ್ರೀಯ ಕಲೆಗಳಲ್ಲಿ ಯುವಕರನ್ನು ಉತ್ತೇಜಿಸಲು ಉತ್ಸವಗಳನ್ನು  ಆಯೋಜಿಸುತ್ತಾರೆ.

## ಪ್ರಶಸ್ತಿಗಳು ಮತ್ತು ಗೌರವಗಳು 
* ಮೋಹಿನಿಯಾಟ್ಟಂನಲ್ಲಿ ೨೦೧೦ ರಲ್ಲಿ ಕೇರಳ ಸಂಗೀತ ನಾಟಕ ಅಕಾಡೆಮಿಯಿಂದ ಯುವಪ್ರತಿಭಾ ಪ್ರಶಸ್ತಿ 
* ೨೦೦೯ ಮತ್ತು ೨೦೧೦ರಲ್ಲಿ ಕ್ಯಾಲಿಕಟ್ ವಿಶ್ವವಿದ್ಯಾನಿಲಯದಿಂದ ಕಲಾತಿಲಕಂ ಪ್ರಶಸ್ತಿಗಳು 
* ೨೦೦೯ ಮತ್ತು ೨೦೧೦ ರ ಕ್ಯಾಲಿಕಟ್ ವಿಶ್ವವಿದ್ಯಾನಿಲಯದ ಇಂಟರ್‌ಜೋನ್ ಕಲಾ ಉತ್ಸವದಲ್ಲಿ ಮೋಹಿನಿಯಾಟ್ಟಂ ಭರತನಾಟ್ಯಾದಲ್ಲಿ ಪ್ರಥಮ ಬಹುಮಾನ ಪಡೆದರು
* ಮೋಹಿನಿಯಾಟ್ಟಂ- ೨೦೦೯ರಲ್ಲಿ ಭಾರತ ಸರ್ಕಾರದ ಸಂಸ್ಕೃತಿ ಸಚಿವಾಲಯದಿಂದ ಯುವ ಕಲಾವಿದರಿಗೆ ವಿದ್ಯಾರ್ಥಿವೇತನವನ್ನು ಪಡೆದರು 
* ತಿರುಪತಿಯಲ್ಲಿ ನಡೆದ೨೦೧೦ರ ಅಂತರ ವಿಶ್ವವಿದ್ಯಾನಿಲಯ ರಾಷ್ಟ್ರೀಯ ಯುವ ಉತ್ಸವದಲ್ಲಿ ಶಾಸ್ತ್ರೀಯ ನೃತ್ಯದಲ್ಲಿ ವಿಜೇತರು 
* ಇಂಡಿಯನ್ ಕೌನ್ಸಿಲ್ ಫಾರ್ ಕಲ್ಚರಲ್ ರಿಲೇಶನ್ಸ್‌ನ ಎಂಪನೆಲ್ಡ್ ಕಲಾವಿದ 
* ದೂರದರ್ಶನ, ಭಾರತದ ಶ್ರೇಣೀಕೃತ ಕಲಾವಿದ 
* ಅಮೇರಿಕನ್ ಡ್ಯಾನ್ಸ್ ಥೆರಪಿ ಅಸೋಸಿಯೇಷನ್, ೨೦೧೪ ರ ಸಹಾಯಕ ಸದಸ್ಯ
* ೨೦೧೦ ರಲ್ಲಿ ಕ್ಯಾಲಿಕಟ್ ವಿಶ್ವವಿದ್ಯಾಲಯದ ವಿದ್ಯಾರ್ಥಿ ಕುಂದುಕೊರತೆ ನಿವಾರಣಾ ಕೋಶದ ಸದಸ್ಯ
* ಅಂತರರಾಷ್ಟ್ರೀಯ ನೃತ್ಯ ಮಂಡಳಿಯ ಸದಸ್ಯ - ಯುನೆಸ್ಕೊ, ೨೦೧೧

## ಉಲ್ಲೇಖಗಳು 
ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಸ್ವಾತಿ ಸೋಮನಾಥ್

**ಸ್ವಾತಿ ಸೋಮನಾಥ್**  ಒಬ್ಬ ಭಾರತೀಯ ಕೂಚಿಪುಡಿ ನೃತ್ಯಗಾರ್ತಿ ಮತ್ತು ಆಂಧ್ರ ಪ್ರದೇಶ ರಾಜ್ಯದ ನೃತ್ಯ ಶಿಕ್ಷಕಿ. ಅವರು ಕಾಮಸೂತ್ರ, ಕಾಮಪ್ರಚೋದಕ ಪ್ರೇಮದ ಮೇಲೆ ಹಿಂದೂ ಸಾಹಿತ್ಯದ ಆಧಾರದ ಮೇಲೆ ಬ್ಯಾಲೆ ನೃತ್ಯ ಪ್ರದರ್ಶಿಸಿದರು. ಅದರ ಮೂಲಕ ಅವರು ಮನ್ನಣೆಯನ್ನೂ ಗಳಿಸಿದರು. ಅವರು ೨೦೦೬ ರಲ್ಲಿ ಕಲಾ ರತ್ನ ಪ್ರಶಸ್ತಿಯನ್ನು ಪಡೆದರು. ಅವರು ಹೈದರಾಬಾದ್‌ನಲ್ಲಿ ನೃತ್ಯ ಭಾರತಿ ಮತ್ತು ಶ್ರೀಕಾಕುಳಂ ಜಿಲ್ಲೆಯಲ್ಲಿ ಸಂಪ್ರದಾಯಿಕ ನೃತ್ಯ ಮತ್ತು ಸಂಗೀತ ಕೇಂದ್ರವನ್ನು ಸ್ಥಾಪಿಸಿದರು.

## ವೈಯಕ್ತಿಕ ಜೀವನ 
ಸ್ವಾತಿ ಬಿಹಾರದ ಚಕ್ರಧರಪುರದಲ್ಲಿ ಹಿಂದೂ ಬ್ರಾಹ್ಮಣ  ಕುಟುಂಬದ, ಭಾರತೀಯ ರೈಲ್ವೇ ಉದ್ಯೋಗಿ ಸೋಮನಾಥ್ ಮತ್ತು  ಲಕ್ಷ್ಮಿ ದಂಪತಿಗೆ ಜನಿಸಿದರು.  ಅವರ ಕುಟುಂಬ ಶ್ರೀಕಾಕುಳಂ ಜಿಲ್ಲೆಯ ದೂಸಿ ಅಗ್ರಹಾರದಿಂದ ಬಂದಿದೆ. ಮತ್ತು ಇಂಗ್ಲಿಷ್ ಸಾಹಿತ್ಯದಲ್ಲಿ ಮಾಸ್ಟರ್ ಆಫ್ ಫಿಲಾಸಫಿ ಮಾಡಿದರು. ಅವರು ಉಸ್ಮಾನಿಯಾ ವಿಶ್ವವಿದ್ಯಾನಿಲಯದಲ್ಲಿ ಇಂಗ್ಲಿಷ್ ಸಾಹಿತ್ಯದಲ್ಲಿ ಪಿಎಚ್‌ಡಿ ಪಡೆಯುತ್ತಿದ್ದಾರೆ. ಅವರು ತೆಲುಗು ಚಿತ್ರರಂಗದಲ್ಲಿ ಚಲನಚಿತ್ರ ನಿರ್ದೇಶಕರಾದ ಚೆವೆಲ್ಲಾ ರವಿ ಕುಮಾರ್ ಅವರನ್ನು ವಿವಾಹವಾದರು.

## ಕೂಚಿಪುಡಿ ನೃತ್ಯ 
ಸ್ವಾತಿ ಅವರು ಶಾಲಾ ದಿನಗಳಲ್ಲಿ ಲಂಬಾಣಿ ನೃತ್ಯ ಮಾಡಿದ್ದರು. ಅವರು ೧೧ ವರ್ಷದವರಿದ್ದಾಗ ನೃತ್ಯ ಕಲಿಯಲು ಪ್ರಾರಂಭಿಸಿದರು. ನಂತರ ನಾಲ್ಕು ವರ್ಷಗಳ ಕಾಲ ಸುಮತಿ ಕುಶಲ್ ಅವರಿಂದ ಕೂಚಿಪುಡಿ ಮತ್ತು ಭರತನಾಟ್ಯವನ್ನು ಕಲಿತರು. ಮಾಧ್ಯಮಿಕ ಶಾಲೆಯನ್ನು ಪೂರ್ಣಗೊಳಿಸಿದ ನಂತರ, ಅವರು ಆಗಸ್ಟ್ ೧೯೮೦ ರಲ್ಲಿ ರವೀಂದ್ರ ಭಾರತೀಯ ವೇದಿಕೆಯಲ್ಲಿ ಪಾದಾರ್ಪಣೆ ಮಾಡಿದರು.

ಅವರು ೧೯೯೦ರ ದಶಕದಲ್ಲಿ ಹೈದರಾಬಾದ್‌ನಲ್ಲಿ ನೃತ್ಯ ಭಾರತಿ ನೃತ್ಯ ಅಕಾಡೆಮಿಯನ್ನು ಸ್ಥಾಪಿಸಿದರು. ಅವರು ಅಂತಿಮವಾಗಿ ತಮ್ಮ ಗುರುಕುಲ ಅಕಾಡೆಮಿ, ಸಂಪ್ರದಾಯಂ ನೃತ್ಯ ಮತ್ತು ಸಂಗೀತ ಕೇಂದ್ರವನ್ನು ಸ್ಥಾಪಿಸಿದರು ಮತ್ತು ಕೂಚಿಪುಡಿ ಕಲಿಸುವುದರ ಜೊತೆಗೆ ಅದರ ನಿರ್ದೇಶಕರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ. ಅವರ ಪ್ರಕಾರ, ೧೫ ಆಗಸ್ಟ್ ೨೦೧೫ ರಂದು ಭಾರತೀಯ ಸ್ವಾತಂತ್ರ್ಯ ದಿನದಂದು ಈ ಸಂಸ್ಥೆಯ ಅಡಿಪಾಯ ಹಾಕಲಾಯಿತು. ಸಂಸ್ಥೆಯು ತಿರುಪತಿಯ ಶ್ರೀ ವೆಂಕಟೇಶ್ವರ ವಿಶ್ವವಿದ್ಯಾಲಯಕ್ಕೆ ಸಂಯೋಜಿತವಾಗಿದೆ ಮತ್ತು ತಮ್ಮ ಮಾಧ್ಯಮಿಕ ಶಾಲಾ ಶಿಕ್ಷಣವನ್ನು ಪೂರ್ಣಗೊಳಿಸಿದ ವಿದ್ಯಾರ್ಥಿಗಳಿಗೆ ಪ್ರಮಾಣಪತ್ರದ ಕೋರ್ಸ್‌ಗಳನ್ನು ನೀಡುತ್ತದೆ.

ಅವರು ೧೦೦ ಕ್ಕೂ ಹೆಚ್ಚು ಬ್ಯಾಲೆಗಳಲ್ಲಿ ಅಭಿನಯಿಸಿದ್ದಾರೆ, ಅವುಗಳಲ್ಲಿ ಕೆಲವು *ದ್ರೌಪದಿ* ಆಧಾರಿತ ದ್ರೌಪದಿ, *ಕಾಮಸೂತ್ರ* ಆಧಾರಿತ *ಕಾಮತೋ ಮೋಕ್ಷ*, *ಹಿಂದುತ್ವ*, *ಸಹೃಣಂ ಗೋವಿಂದಂ*, *ಸೌಂದರ್ಯ ದರ್ಶನ* ರಾಮಾನುಜರ ಜೀವನ ಆಧಾರಿತ ಸೌಂದರ್ಯ ದರ್ಶನ, ಆದಿ ಶಂಕರರ ಜೀವನವನ್ನು ಆಧರಿಸಿದ *ಸರ್ವಜ್ಞ ಶಂಕರ*.

ಡಿಡಿ ಯಾದಗಿರಿ ಅವರೊಂದಿಗಿನ ಸಂದರ್ಶನದಲ್ಲಿ, ಅವರು ಒಡಿಸ್ಸಿ ಶಾಸ್ತ್ರೀಯ ನೃತ್ಯವನ್ನು ಕಲಿತಿದ್ದರೂ ಮೂಲಭೂತ ವಿಷಯಗಳಿಗೆ ಸೀಮಿತವಾಗಿದ್ದರು.

## ಇತರೆ ಕೆಲಸ 
ಅವರು ಕೂಚಿಪುಡಿ, ನೃತ್ಯ, ನವದೆಹಲಿಗಾಗಿ ಸೆಂಟ್ರಲ್ ಬೋರ್ಡ್ ಆಫ್ ಫಿಲ್ಮ್ ಸರ್ಟಿಫಿಕೇಶನ್ ಮತ್ತು ಸೆಂಟ್ರಲ್ ಆಡಿಷನ್ ಬೋರ್ಡ್‌ನ ಸದಸ್ಯರಾಗಿ ಕೆಲಸ ಮಾಡಿದ್ದಾರೆ. ಜೊತೆಗೆ, ಅವರು ಹೈದರಾಬಾದ್‌ನ ಸಂಗೀತ ಮತ್ತು ನೃತ್ಯ ಕಾಲೇಜಿನ ಪ್ರಾಂಶುಪಾಲರಾಗಿಯೂ ಸೇವೆ ಸಲ್ಲಿಸುತ್ತಿದ್ದಾರೆ.

## ಪ್ರಶಸ್ತಿಗಳು 
ಸ್ವಾತಿ ಅವರು ಕೂಚಿಪುಡಿಗೆ ನೀಡಿದ ಕೊಡುಗೆಗಳಿಗಾಗಿ ೨೦೦೬ರಲ್ಲಿ ಯುನೈಟೆಡ್ ಆಂಧ್ರಪ್ರದೇಶ ಸರ್ಕಾರದಿಂದ ಕಲಾ ರತ್ನ ಪ್ರಶಸ್ತಿಯನ್ನು ನೀಡಿ ಗೌರವಿಸಲಾಯಿತು.

## ಟಿಪ್ಪಣಿಗಳು 

## ಉಲ್ಲೇಖಗಳು 

## ಬಾಹ್ಯ ಕೊಂಡಿಗಳು 
* 

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಸೋಹಿನಿ ರೇ

**ಸೋಹಿನಿ ರೇ** (ಜನನ ೨೫ ಆಗಸ್ಟ್ ೧೯೬೬) ಭಾರತದ ಶಾಸ್ತ್ರೀಯ ಮಣಿಪುರಿ ನೃತ್ಯಗಾರ್ತಿ, ನೃತ್ಯ-ಸಂಶೋಧಕಿ ಮತ್ತು ಮಾನವಶಾಸ್ತ್ರಜ್ಞೆ. ಇವರು ಪ್ರಸ್ತುತ ಯುನೈಟೆಡ್ ಸ್ಟೇಟ್ಸ್‌ನ ಲಾಸ್ ಏಂಜಲೀಸ್‌ನಲ್ಲಿ ನೆಲೆಸಿದ್ದಾರೆ.
## ಆರಂಭಿಕ ವೃತ್ತಿಜೀವನ
ರೇ ಏಳನೇ ವಯಸ್ಸಿನಿಂದ ಕೋಲ್ಕತ್ತಾದ ಮಣಿಪುರಿ ನರ್ತನಾಲಯದಲ್ಲಿ ಗುರು ಬಿಪಿನ್ ಸಿಂಗ್, ದರ್ಶನ ಝವೇರಿ ಮತ್ತು ಕಲಾವತಿ ದೇವಿ ಅವರ ಬಳಿ ಮಣಿಪುರಿ ನೃತ್ಯವನ್ನು ಅಧ್ಯಯನ ಮಾಡಿದರು. ಅವರು ಹನ್ನೊಂದನೇ ವಯಸ್ಸಿನಲ್ಲಿ ಗುರು ಬಿಪಿನ್ ಸಿಂಗ್ ಅವರೊಂದಿಗೆ ದೀಕ್ಷಾ ಸಮಾರಂಭವನ್ನು ನಡೆಸಿದರು ಮತ್ತು ಹದಿನಾಲ್ಕನೇ ವಯಸ್ಸಿನಲ್ಲಿ ವೃತ್ತಿಪರವಾಗಿ ಪ್ರದರ್ಶನ ನೀಡಲು ಪ್ರಾರಂಭಿಸಿದರು. ಅವರು ಹದಿನಾಲ್ಕನೇ ವಯಸ್ಸಿನಿಂದ ಗುರು ಬಿಪಿನ್ ಸಿಂಗ್ ಅವರ ಸಂಶೋಧನಾ ಸಹಾಯಕರಾಗಿದ್ದರು ಮತ್ತು ೧೯೮೨ ರಲ್ಲಿ ಭಾರತ ಸರ್ಕಾರದ ಸಂಸ್ಕೃತಿ ಸಚಿವಾಲಯದಿಂದ ಮಣಿಪುರಿ ನೃತ್ಯದಲ್ಲಿ ರಾಷ್ಟ್ರೀಯ ವಿದ್ಯಾರ್ಥಿವೇತನವನ್ನು ಪಡೆದರು. ಅದೇ ಸಮಯದಲ್ಲಿ ಅವರು ಕೋಲ್ಕತ್ತಾದ ಬಾಲಕಿಯರಿಗಾಗಿ ಮಾಡರ್ನ್ ಹೈಸ್ಕೂಲ್‌ನಲ್ಲಿ ತಮ್ಮ ಶಾಲಾ ಶಿಕ್ಷಣವನ್ನು ಮಾಡಿದರು. ಅಲ್ಲಿ ಅವರು ಶಾಲೆಯ ಕಾರ್ಯಗಳಲ್ಲಿ ಸಹ ಪ್ರದರ್ಶನ ನೀಡಿದರು.

## ಶೈಕ್ಷಣಿಕ ವೃತ್ತಿಜೀವನ
ರೇ ಕಲ್ಕತ್ತಾ ವಿಶ್ವವಿದ್ಯಾಲಯದಿಂದ ಮಾನವಶಾಸ್ತ್ರದಲ್ಲಿ ಬಿ.ಎಸ್‌ಸಿ ಮತ್ತು ಎಂ.ಎಸ್‌ಸಿ ಪದವಿಗಳನ್ನು ಪಡೆದರು. ನಂತರ, ಅವರು ಲಾಸ್ ಏಂಜಲೀಸ್‌ನ ಕ್ಯಾಲಿಫೋರ್ನಿಯಾ ವಿಶ್ವವಿದ್ಯಾಲಯದಿಂದ ನೃತ್ಯದಲ್ಲಿ ಎಂಎ ಮತ್ತು ಮಾನವಶಾಸ್ತ್ರದಲ್ಲಿ ಪಿಎಚ್‌ಡಿ ಪಡೆದರು. ಅವರು ಹಾರ್ವರ್ಡ್ ಡಿವಿನಿಟಿ ಸ್ಕೂಲ್‌ನ *ಸೆಂಟರ್ ಫಾರ್ ದಿ ಸ್ಟಡಿ ಆಫ್ ವರ್ಲ್ಡ್ ರಿಲಿಜಿಯನ್ಸ್‌ನಲ್ಲಿ* ಫೆಲೋ ಆಗಿದ್ದರು ಮತ್ತು ಕ್ಯಾಲಿಫೋರ್ನಿಯಾ ವಿಶ್ವವಿದ್ಯಾಲಯ, ಮಾನವಿಕ ಸಂಶೋಧನಾ ಸಂಸ್ಥೆ, ಕ್ಯಾಲಿಫೋರ್ನಿಯಾ ವಿಶ್ವವಿದ್ಯಾಲಯ, ಇರ್ವಿನ್ನಲ್ಲಿ ಅಧ್ಯಾಪಕ ಫೆಲೋ ಆಗಿದ್ದರು. ಅವರು ಕ್ಯಾಲಿಫೋರ್ನಿಯಾ ವಿಶ್ವವಿದ್ಯಾಲಯ, ಇರ್ವಿನ್, ಕ್ಯಾಲಿಫೋರ್ನಿಯಾ ವಿಶ್ವವಿದ್ಯಾಲಯ, ಸಾಂಟಾ ಬಾರ್ಬರಾ  ಮತ್ತು ಸಾಂಟಾ ಮೋನಿಕಾ ಕಾಲೇಜಿನಲ್ಲಿ ಬೋಧಿಸಿದ್ದಾರೆ ಮತ್ತು ಅನೇಕ ಪ್ರಕಟಣೆಗಳನ್ನು ಹೊಂದಿದ್ದಾರೆ.

## ನೃತ್ಯ ವೃತ್ತಿಜೀವನ
ಸೋಹಿನಿ ರೇ ದಕ್ಷಿಣ ಕ್ಯಾಲಿಫೋರ್ನಿಯಾದ ಮಣಿಪುರಿ ಡ್ಯಾನ್ಸ್ ವಿಷನ್ಸ್ - ಇನ್ಸ್ಟಿಟ್ಯೂಟ್ ಆಫ್ ಮಣಿಪುರಿ ಡ್ಯಾನ್ಸ್ ನ ಸ್ಥಾಪಕಿ ಮತ್ತು ಕಲಾತ್ಮಕ ನಿರ್ದೇಶಕಿಯಾಗಿದ್ದಾರೆ.  ಅವರು ಶಾಸ್ತ್ರೀಯ ಮಣಿಪುರಿ ನೃತ್ಯದಲ್ಲಿ ಅನೇಕ ನಿರ್ಮಾಣಗಳನ್ನು ಪ್ರದರ್ಶಿಸಿದ್ದಾರೆ, ನೃತ್ಯ ಸಂಯೋಜನೆ ಮಾಡಿದ್ದಾರೆ ಮತ್ತು ನಿರ್ದೇಶಿಸಿದ್ದಾರೆ. ಅವುಗಳೆಂದರೆ ಹರಾವ್-ಕುಮ್ಮಿ: ಮಣಿಪುರಿ ನೃತ್ಯದಲ್ಲಿ ಸಂತೋಷದ ಆಚರಣೆಗಳು, ಗೀತಾ-ಗೋವಿಂದ, ಕೃಷ್ಣ-ನಿಂಗ್ಶಿಂಗ್ಬಾ ಮತ್ತು ಯುರೋಪ್ ಮತ್ತು ಉತ್ತರ ಅಮೆರಿಕಾ ಮತ್ತು ಭಾರತದಲ್ಲಿ ಪ್ರದರ್ಶಿಸಿದ್ದಾರೆ ಮತ್ತು ಪ್ರವಾಸ ಮಾಡಿದ್ದಾರೆ.

## ಶೈಕ್ಷಣಿಕ ಪ್ರಶಸ್ತಿಗಳು ಮತ್ತು ಸಾಧನೆಗಳು
ಇವರಿಗೆ ಜುಬಿಲಿ ಪ್ರಶಸ್ತಿ, ಕಲ್ಕತ್ತಾ ವಿಶ್ವವಿದ್ಯಾಲಯ, ೧೯೮೮ ರಲ್ಲಿ ಭಾರತ  ರಾಷ್ಟ್ರೀಯ ವಿದ್ಯಾರ್ಥಿವೇತನ, ಕಲ್ಕತ್ತಾ ವಿಶ್ವವಿದ್ಯಾಲಯ, ೧೯೮೮ ರಲ್ಲಿ ಭಾರತ ವಿಶ್ವವಿದ್ಯಾಲಯ ಚಿನ್ನದ ಪದಕ, ಕಲ್ಕತ್ತಾ ವಿಶ್ವವಿದ್ಯಾಲಯ, ೨೦೧೧ ರಲ್ಲಿ ಮಾನವಶಾಸ್ತ್ರದಲ್ಲಿ ಜೆಬಿ ಡೊನ್ನೆ ಪ್ರಶಸ್ತಿ, ೨೦೦೯ ರಾಯಲ್ ಆಂಥ್ರೊಪೊಲಾಜಿಕಲ್ ಇನ್ಸ್ಟಿಟ್ಯೂಟ್ ‌ನಿಂದ ಪ್ರಶಸ್ತಿಗಳನ್ನು ಪಡೆದಿದ್ದಾರೆ.

## ನೃತ್ಯ ಪ್ರಶಸ್ತಿಗಳು ಮತ್ತು ಸಾಧನೆಗಳು
* ೧೯೮೨-೧೯೮೬ ರಿಂದ ಭಾರತ ಸರ್ಕಾರದಿಂದ ರಾಷ್ಟ್ರೀಯ ವಿದ್ಯಾರ್ಥಿವೇತನ,
* ಮಣಿಪುರಿ ನೃತ್ಯದಲ್ಲಿ ಪ್ರಥಮ ಬಹುಮಾನ, ಸಂಗೀತೋತ್ಸವ, ೧೯೮೮
* ಶೃಂಗಾರ್-ಮಣಿ ಪ್ರಶಸ್ತಿ, ಕಲ್-ಕೆ-ಕಲಾಕಾರ್ ಸಂಗೀತ ಸಮ್ಮೇಳನ, ಮುಂಬೈ, ೧೯೮೮
* ನರತನ್ ಆಚಾರ್ಯ, ಮಣಿಪುರಿ ನರ್ತನಾಲಯ, ಕೋಲ್ಕತಾ, ೧೯೯೯
* ಎಲೈನ್ ವೈಸ್ಮನ್ ಲಾಸ್ ಏಂಜಲೀಸ್ ಟ್ರೆಷರ್ಸ್ ಅವಾರ್ಡ್, ಕ್ಯಾಲಿಫೋರ್ನಿಯಾ ಟ್ರೆಡಿಷನಲ್ ಮ್ಯೂಸಿಕ್ ಸೊಸೈಟಿ, ೨೦೦೭
* ನಾಮನಿರ್ದೇಶನ, ಲೆಸ್ಟರ್ ಹಾರ್ಟನ್ ಪ್ರಶಸ್ತಿ, ೨೦೦೭
* ವಿಜೇತ, ಲೆಸ್ಟರ್ ಹಾರ್ಟನ್ ಪ್ರಶಸ್ತಿ, ೨೦೦೮
* ನಾಮನಿರ್ದೇಶನ, ಲೆಸ್ಟರ್ ಹಾರ್ಟನ್ ಪ್ರಶಸ್ತಿ, ೨೦೧೦
*

## ಉಲ್ಲೇಖಗಳು
ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ದಾರುಕ

ದಾರುಕಾ ಹಿಂದೂ ಪುರಾಣದ ಎರಡು ಪ್ರಮುಖ ಪಾತ್ರಗಳ ಹೆಸರು:

ದಾರುಕ (ಸಂಸ್ಕೃತ: दारुक) ಕೃಷ್ಣನ ಸಾರಥಿ ಎಂದು ಸೂಚಿಸುತ್ತದೆ.

ದಾರುಕಾ (ಸಂಸ್ಕೃತ: दारुका) ರಾಕ್ಷಸಿಯ ಹೆಸರನ್ನು ಸೂಚಿಸುತ್ತದೆ.

## ಸಾರಥಿ ದಾರುಕ 
ಮಹಾಕಾವ್ಯ ಮಹಾಭಾರತವು ದಾರುಕನನ್ನು ಕೃಷ್ಣನ ಸಾರಥಿಯಾಗಿ ಚಿತ್ರಿಸುತ್ತದೆ. ರಥವನ್ನು ಓಡಿಸುವಲ್ಲಿ ಅವರು ಅಸಾಧಾರಣ ಕೌಶಲ್ಯವನ್ನು ಹೊಂದಿದ್ದರು.  ದಾರುಕನು ತನ್ನ ಮಿತ್ರನಾದ ಶಿಶುಪಾಲನ ಮರಣದ ನಂತರ ದ್ವಾರಕಾದ ಮೇಲೆ ದಾಳಿ ಮಾಡಿದಾಗ ರಾಜ ಶಾಲ್ವನ ಬಾಣಗಳಿಂದ ಹತನಾದನು. ಮಹಾಭಾರತ ಯುದ್ಧದಲ್ಲಿ ದಾರುಕನು ಸಾತ್ಯಕಿಯ ರಥವನ್ನು ಓಡಿಸಿದನು. ಸಾತ್ಯಕಿಯು ಕರ್ಣನೊಡನೆ ಹೋರಾಡಿದಾಗ ದಾರುಕನು ಸಾತ್ಯಕಿಯನ್ನು ರಕ್ಷಿಸಲು ತನ್ನ ಪ್ರತಿಭೆ ಮತ್ತು ಕೌಶಲ್ಯವನ್ನು ಅನೇಕ ಬಾರಿ ಬಳಸಿದನು. ಶ್ರೀ ಕೃಷ್ಣನು ಭೂಮಿಯಿಂದ ಕಣ್ಮರೆಯಾದ ನಂತರ, ದಾರುಕನು ಶ್ರೀ ಕೃಷ್ಣನ ರಥದ ಕುದುರೆಗಳು ಆಕಾಶದಲ್ಲಿ ಹಾರುತ್ತಾ ಕಣ್ಮರೆಯಾಗುವುದನ್ನು ನೋಡಿದನು. ಯಾದವ ವಂಶದ ಅಂತ್ಯಕ್ಕೂ ಸಾಕ್ಷಿಯಾದರು, ಅವನು ಯಾದವರ ಅಂತ್ಯದ ಬಗ್ಗೆ ಅರ್ಜುನನಿಗೆ ತಿಳಿಸಿದನು. 

## ರಾಕ್ಷಸ ದಾರುಕ
ಶಿವ ಪುರಾಣದಲ್ಲಿ ರಾಕ್ಷಸಿ ದಾರುಕಾ ಮತ್ತು ಅವಳ ಪತಿ ದಾರುಕ ಎಂಬ ರಾಕ್ಷಸನನ್ನು ಒಳಗೊಂಡಿದೆ. ಅವರು ದಾರುಕವನ ಎಂದು ಕರೆಯಲ್ಪಡುವ ಅರಣ್ಯದಲ್ಲಿ ವಾಸಿಸುತ್ತಿದ್ದರು. ದಾರುಕಾ ದೇವತೆ ಪಾರ್ವತಿಯಿಂದ ವರವನ್ನು ಪಡೆದಳು ಎಂದು ಹೇಳಲಾಗುತ್ತದೆ. ದಾರುಕಾ ದೇವಿ ಪಾರ್ವತಿಯಿಂದ ವರವನ್ನು ಪಡೆದಳು, ಇದರಿಂದಾಗಿ ಅವಳು ಕಾಡಿನಲ್ಲಿ ಎಲ್ಲಿಗೆ ಹೋದರೂ ಆ ಭಾಗವು ಮರಗಳು ಮತ್ತು ಇತರ ಅಗತ್ಯಗಳಿಂದ ತುಂಬಿತ್ತು. ಋಷಿ ಔರ್ವನ ಆಶ್ರಯ ಪಡೆದ ಉದಾತ್ತ ಜನರು ರಾಕ್ಷಸರಿಂದ ಭಯಭೀತರಾಗಿ ಋಷಿ ಔರ್ವನ ಆಶ್ರಯ ಪಡೆದರು ಮತ್ತು ತಮ್ಮನ್ನು ರಕ್ಷಿಸುವಂತೆ ವಿನಂತಿಸಿದರು. ಋಷಿ ಔರ್ವ ರಾಕ್ಷಸರ ಮೇಲೆ ಒಂದು ಶಾಪವನ್ನು ಉಚ್ಚರಿಸಿದರು, ಅವರು ಭೂಮಿಯ ಮೇಲಿನ ಜನರನ್ನು ಕೊಲ್ಲಲು ಪ್ರಯತ್ನಿಸಿದರೆ, ಅವರು ಶಕ್ತಿಯುತವಾಗಿದ್ದರೂ ಅವರೇ ಕೊಲ್ಲಲ್ಪಡುತ್ತಾರೆ. ದೇವತೆಗಳು ಈ ಶಾಪವನ್ನು ತಿಳಿದುಕೊಂಡರು ಮತ್ತು ಈ ಅವಕಾಶವನ್ನು ಬಳಸಿಕೊಂಡು ರಾಕ್ಷಸರೊಂದಿಗೆ ಯುದ್ಧಕ್ಕೆ ಸಿದ್ಧರಾದರು. ರಾಕ್ಷಸರು ದೇವತೆಗಳ ಉದ್ದೇಶವನ್ನು ತಿಳಿದು ಭಯಗೊಂಡರು. ಅವರು ಹೋರಾಡಿದರೆ, ಅವರು ನಾಶವಾಗುತ್ತಾರೆ. ಹೀಗೆ ಚಿಂತಿತರಾದಾಗ, ರಾಕ್ಷಸ ದಾರುಕಾವು ತನಗೆ ಪಾರ್ವತಿ ದೇವಿಯಿಂದ ವರವಿದೆ ಎಂದು ಹೇಳಿದಳು, ಅದರ ಮೂಲಕ ಇಡೀ ಅರಣ್ಯವನ್ನು ತನಗೆ ಇಷ್ಟವಾದ ಕಡೆ ಸಾಗಿಸಬಹುದು. ನಂತರ ಅವಳು ಇಡೀ ಅರಣ್ಯವನ್ನು ಸಾಗರದೊಳಗೆ ಸಾಗಿಸಿದಳು. ಋಷಿ ಔರ್ವನ ಶಾಪದಿಂದಾಗಿ, ರಾಕ್ಷಸರು ಭೂಮಿಗೆ ಹಿಂತಿರುಗಲಿಲ್ಲ, ಆದರೆ ನೀರಿನ ಮೇಲ್ಮೈಯಲ್ಲಿ ಸುತ್ತಾಡಿದರು. ಅವರು ನಾವಿಕ ಕಿರುಕುಳದಲ್ಲಿ ತಮ್ಮನ್ನು ತೊಡಗಿಸಿಕೊಂಡರು. 

ರಾಕ್ಷಸರು ಜನರನ್ನು ಬಂಧಿಗಳನ್ನಾಗಿ ಮಾಡಿ ತಮ್ಮ ನಗರದಲ್ಲಿ ಬಂಧಿಸಿಟ್ಟರು. ಆ ಜನರ ನಾಯಕ ಸುಪ್ರಿಯ, ಒಬ್ಬ ವೈಶ್ಯ ಮತ್ತು ಶಿವನ ಭಕ್ತ. ಪ್ರತಿನಿತ್ಯ ಶಿವನನ್ನು ಪೂಜಿಸಿ ಬೂದಿಯನ್ನು ಮೈಮೇಲೆ ಹಚ್ಚಿಕೊಂಡು ರುದ್ರಾಕ್ಷ ಜಪಮಾಲೆಯನ್ನು ಧರಿಸುತ್ತಿದ್ದರು. ಶಿವನನ್ನು ಪೂಜಿಸಲು ವಿಫಲವಾದ ದಿನ, ಅವರು ಆ ದಿನ ಆಹಾರವನ್ನು ತೆಗೆದುಕೊಳ್ಳುದಿಲ್ಲ.
ಜೈಲಿನೊಳಗೆ ಸುಪ್ರಿಯಾ ಪಾರ್ಥಿವ ಲಿಂಗದಲ್ಲಿ ಶಿವನನ್ನು ಪೂಜಿಸಿದರು. ಇತರ ಕೈದಿಗಳಿಗೆ ಶಿವನ ಪಂಚಾಕ್ಷರಿ ಮಂತ್ರವನ್ನು ಬೋಧಿಸಿದರು. ರಾಕ್ಷಸ ದಾರುಕನು ಸುಪ್ರಿಯಾಳನ್ನು ಕೊಲ್ಲಲು ಪ್ರಯತ್ನಿಸಿದನು. ಶಿವನು ತನ್ನ ಭಕ್ತನನ್ನು ರಕ್ಷಿಸಲು, ದಾರುಕನನ್ನು ಪಾಶುಪತಾಸ್ತ್ರದಿಂದ ಸಂಹರಿಸಿದನು. 

## ಉಲ್ಲೇಖಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ವರ್ಗ:ಪುರಾಣಗಳು
ದ್ರಾಕ್ಷರಾಮ

ಹಿಂದೂ ದೇವರಾದ ಶಿವನಿಗೆ ಪವಿತ್ರವಾದ ಐದು ಪಂಚರಾಮ ಕ್ಷೇತ್ರಗಳಲ್ಲಿ **ದ್ರಾಕ್ಷರಾಮ** ಒಂದಾಗಿದೆ. ಈ ದೇವಾಲಯವು ಭಾರತದ ಆಂಧ್ರಪ್ರದೇಶದ ಕೋನಸೀಮಾ ಜಿಲ್ಲೆಯ *ದ್ರಾಕ್ಷಾರಾಮಮ್* ಪಟ್ಟಣದಲ್ಲಿದೆ. ಈ ದೇವಾಲಯದಲ್ಲಿ ಭೀಮೇಶ್ವರ ಸ್ವಾಮಿಯು ಶಿವನನ್ನು ಉಲ್ಲೇಖಿಸುತ್ತಾನೆ.

## ವ್ಯುತ್ಪತ್ತಿ
ಈ ಪಟ್ಟಣವನ್ನು ಹಿಂದೆ ***ದಕ್ಷತಪೋವನ*** ಮತ್ತು ***ದಕ್ಷವಾಟಿಕ*** ಎಂದು ಕರೆಯಲಾಗುತ್ತಿತ್ತು. ಎಲ್ಲಾ ಪ್ರಜಾಪತಿಗಳ ಮುಖ್ಯಸ್ಥ ದಕ್ಷನು "ನಿರೀಶ್ವರ ಯಾಗ" ಅಥವಾ "ನಿರೀಶ್ವರ ಯಜ್ಞ" ಎಂಬ ಯಾಗ ಅಥವಾ ಯಜ್ಞವನ್ನು ಮಾಡಿದ ಸ್ಥಳ ಇದು. ಈ ಸ್ಥಳದ ಪ್ರಸ್ತುತ ಹೆಸರು "ದಕ್ಷ ಆರಾಮ" ದ ವ್ಯುತ್ಪನ್ನವಾಗಿದೆ ಇದರರ್ಥ "ದಕ್ಷನ ವಾಸಸ್ಥಾನ". ಈ ಸ್ಥಳವನ್ನು ಜಗದ್ಗುರು ಶಂಕರಾಚಾರ್ಯರು / ಆದಿ ಶಂಕರರು ಮಹಾಶಕ್ತಿ ಪೀಠದ ಶ್ಲೋಕದಲ್ಲಿ "ಮಾಣಿಕ್ಯೇ ದಕ್ಷ ವಾಟಿಕಾ" ದಲ್ಲಿ ಉಲ್ಲೇಖಿಸಿದ್ದಾರೆ. ಇದು "ದ್ರಾಕ್ಷರಾಮದ ಮಾಣಿಕ್ಯಾಂಬಾ ದೇವಿ" ಯನ್ನು ಸೂಚಿಸುತ್ತದೆ. ದಕ್ಷನು "ನಿರೀಶ್ವರ ಯಜ್ಞ" ಮಾಡಿದ ಸ್ಥಳಕ್ಕೆ ಇಂದಿಗೂ ಯಾತ್ರಾರ್ಥಿಗಳು ಭೇಟಿ ನೀಡುತ್ತಾರೆ.

## ದೇವಾಲಯದ ಇತಿಹಾಸ
ಈ ದೇವಾಲಯದಲ್ಲಿನ ಶಾಸನಗಳು ಇದನ್ನು ಕ್ರಿ.ಶ ೯ ಮತ್ತು ೧೦ ನೇ ಶತಮಾನಗಳ ನಡುವೆ ಪೂರ್ವ ಚಾಲುಕ್ಯ ರಾಜ ಭೀಮನು ನಿರ್ಮಿಸಿದನೆಂದು ಬಹಿರಂಗಪಡಿಸುತ್ತದೆ. ದೇವಾಲಯದ ದೊಡ್ಡ ಮಂಟಪವನ್ನು ಒಡಿಶಾದ ಪೂರ್ವ ಗಂಗಾ ರಾಜವಂಶದ ಒಂದನೇ ನರಸಿಂಗ ದೇವನ ಸೊಸೆ ಗಂಗಾ ಮಹಾದೇವಿ ನಿರ್ಮಿಸಿದಳು. ವಾಸ್ತುಶಿಲ್ಪ ಮತ್ತು ಶಿಲ್ಪಕಲೆಯಲ್ಲಿ, ದೇವಾಲಯವು ಚಾಲುಕ್ಯ ಮತ್ತು ಚೋಳ ಶೈಲಿಗಳ ಮಿಶ್ರಣವನ್ನು ಪ್ರತಿಬಿಂಬಿಸುತ್ತದೆ.

ದೇವಾಲಯವು ಐತಿಹಾಸಿಕವಾಗಿ ಪ್ರಮುಖವಾಗಿದೆ. ಈ ಪ್ರದೇಶವನ್ನು ಆಳಿದ ಪೂರ್ವ ಚಾಲುಕ್ಯರು ಇದನ್ನು ನಿರ್ಮಿಸಿದರು. ಇದನ್ನು ೮೯೨ CE  ಮತ್ತು ೯೨೨ CE ರ ನಡುವೆ ನಿರ್ಮಿಸಲಾದ ಸಮರ್ಲಕೋಟದ (ಸಮಲ್ಕೋಟ್) ಭೀಮೇಶ್ವರಸ್ವಾಮಿ ದೇವಾಲಯಕ್ಕೆ ಮುಂಚಿತವಾಗಿ ನಿರ್ಮಿಸಲಾಗಿದೆ ಎಂದು ನಂಬಲಾಗಿದೆ.

## ದಂತಕಥೆ
ದಕ್ಷ ಯಜ್ಞ ನಡೆದ ಸ್ಥಳವನ್ನು ದಕ್ಷರಾಮ ಎಂದು ಪರಿಗಣಿಸಲಾಗಿದೆ. ಭಗವಾನ್ ವೀರಭದ್ರನು ಸ್ಥಳದಲ್ಲಿ ನಡೆಸಿದ ರಂಪಾಟ ಮತ್ತು ಹತ್ಯಾಕಾಂಡದ ನಂತರ ಶಿವನು ಈ ಸ್ಥಳವನ್ನು ಪವಿತ್ರಗೊಳಿಸಿದನು.

## ಹೆಗ್ಗುರುತುಗಳು 
**ಭೀಮೇಶ್ವರ ಸ್ವಾಮಿ ದೇವಾಲಯ**ವು ಒಂದು ದೊಡ್ಡ ದೇವಾಲಯವಾಗಿದ್ದು, ಇದನ್ನು ಪೂರ್ವ ಚಾಲುಕ್ಯರು ನವೀಕರಿಸಿದರು. ಈ ದೇವಾಲಯವು "ಸಪ್ತ ಗೋದಾವರಿ" ಎಂದು ಕರೆಯಲ್ಪಡುವ ಪುಷ್ಕರಿಣಿಯನ್ನು ಹೊಂದಿದೆ, ಅಲ್ಲಿ ಸಪ್ತ ಋಷಿಗಳು ಇದನ್ನು ರಚಿಸಲು ಏಳು ವಿವಿಧ ನದಿಗಳಿಂದ ನೀರನ್ನು ತಂದರು. ಸಪ್ತ ಗೋದಾವರಿ ಪುಷ್ಕರಿಣಿಯಲ್ಲಿರುವ ಸಣ್ಣ ಮಂಟಪದಲ್ಲಿ ಸಪ್ತರ್ಷಿಗಳನ್ನು ಕಾಣಬಹುದು. ವ್ಯಾಸ ಮತ್ತು ಅಗಸ್ತ್ಯ ಋಷಿಯಿಂದ ಪೂಜಿಸಲ್ಪಟ್ಟ ಅಗಸ್ತ್ಯೇಶ್ವರ ಸ್ವಾಮಿ ನಿರ್ಮಿಸಿದ ಕಾಶಿ ವಿಶ್ವೇಶರ ದೇವಸ್ಥಾನಕ್ಕೆ ಭೇಟಿ ನೀಡಬಹುದು. ದೇವಾಲಯದ ಆವರಣದಲ್ಲೂ ಕೆಲವು ಮಂಟಪಗಳು ಲಭ್ಯವಿವೆ. ದೇವಾಲಯದ ಸುತ್ತಲೂ ನಾಲ್ಕು ಗೋಪುರಗಳನ್ನು ಮತ್ತು ದೇವಾಲಯದ ಆವರಣದೊಳಗೆ ಕಾಲಭೈರವ, ವೀರಭದ್ರ ಮತ್ತು ವಟುಕ ಭೈರವ ದೇವಾಲಯಗಳಂತಹ ಕೆಲವು ದೇವಾಲಯಗಳನ್ನು ಕಾಣಬಹುದು.

## ಹಬ್ಬಗಳು
ಮಹಾ ಶಿವರಾತ್ರಿ ಮತ್ತು ದಸರಾ ದ್ರಾಕ್ಷರಾಮಕ್ಕೆ ಸಂಬಂಧಿಸಿದ ಪ್ರಮುಖ ಹಬ್ಬಗಳಾಗಿವೆ.

## ಸಾರಿಗೆ
ದ್ರಾಕ್ಷರಾಮವು ಅಮಲಪುರಂನಿಂದ ೨೫ ಕಿ.ಮೀ, ಕಾಕಿನಾಡದಿಂದ ೨೮ ಕಿ.ಮೀ ಮತ್ತು ರಾಜಮಂಡ್ರಿಯಿಂದ ೫೦ ಕಿ.ಮೀ ದೂರದಲ್ಲಿದೆ. ಜನರು ರೈಲಿನ ಮೂಲಕ ರಾಜಮಂಡ್ರಿ ಮತ್ತು ಕಾಕಿನಾಡವನ್ನು ತಲುಪಬಹುದು ಮತ್ತು ಅಲ್ಲಿಂದ ರಸ್ತೆಯ ಮೂಲಕ ದ್ರಾಕ್ಷರಾಮವನ್ನು ತಲುಪಬಹುದು. ರಾಜ್ಯ ಹೆದ್ದಾರಿಯು ಭಾರತದ ಎಲ್ಲಾ ಪ್ರಮುಖ ಪಟ್ಟಣಗಳು ಮತ್ತು ನಗರಗಳೊಂದಿಗೆ ಸಂಪರ್ಕ ಕಲ್ಪಿಸುತ್ತದೆ. ಆಗಾಗ್ಗೆ ಬಸ್ ಸೇವೆಗಳು ಲಭ್ಯವಿದೆ. ಇದರ ಹತ್ತಿರದ ವಿಮಾನ ನಿಲ್ದಾಣವೆಂದರೆ .

ರಸ್ತೆ, ರೈಲು ಮತ್ತು ವಿಮಾನದ] ಮೂಲಕ ದ್ರಾಕ್ಷರಾಮವನ್ನು ತಲುಪಬಹುದು.

**ರಸ್ತೆ:** ರಾಜಮಂಡ್ರಿ ತಲುಪಿ ರಾಮಚಂದ್ರಾಪುರಕ್ಕೆ ಬಸ್‌ನಲ್ಲಿ ಹೋಗಬಹುದು ಅಥವಾ ರಾವುಲಪಾಲೆಂಗೆ ಬಂದು ರಾಮಚಂದ್ರಾಪುರಕ್ಕೆ ಬಸ್‌ನಲ್ಲಿ ಹೋಗಬಹುದು. ರಾಮಚಂದ್ರಾಪುರದಿಂದ ಕೋಟಿಪಲ್ಲಿ ಅಥವಾ ಯಾನಂ ಮತ್ತು ಇತರ ಬಸ್ಸುಗಳಲ್ಲಿ ದ್ರಾಕ್ಷರಾಮ ತಲುಪಬೇಕು.

**ರೈಲು:** ಕಾಕಿನಾಡ ತಲುಪಿ ದ್ರಾಕ್ಷಾರಾಮಕ್ಕೆ ರೈಲಿನಲ್ಲಿ ಹೋಗಬಹುದು ಆದರೆ ಈಗ ಒಂದೇ ರೈಲು ಬಸ್ ಚಲಿಸುತ್ತಿದೆ ಮತ್ತು ಅದು ನಿರಂತರವಾಗಿ ಚಲಿಸುವುದಿಲ್ಲ.

**ವಿಮಾನ:** ವಿಮಾನದ ಮೂಲಕ ರಾಜಮಂಡ್ರಿಗೆ ತಲುಪಬಹುದು ಮತ್ತು ವಿಮಾನ ನಿಲ್ದಾಣದಿಂದ ಕ್ಯಾಬ್ ಮೂಲಕ ಒಂದೂವರೆ ಗಂಟೆಯಲ್ಲಿ ದ್ರಾಕ್ಷರಾಮವನ್ನು ತಲುಪಬಹುದು.

## ಉಲ್ಲೇಖಗಳು

ವರ್ಗ:ಹಿಂದೂ ದೇವಾಲಯಗಳು
ವರ್ಗ:ಆಂಧ್ರ ಪ್ರದೇಶದ ಪ್ರವಾಸಿ ತಾಣಗಳು
ವರ್ಗ:ದೇವಾಲಯಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಕೋರಿ ರೊಟ್ಟಿ

**ಕೋರಿ ರೊಟ್ಟಿ ತುಳು** ಉಡುಪಿ - ಮಂಗಳೂರು ಪಾಕಪದ್ಧತಿಯ ಭಕ್ಷ್ಯವಾಗಿದೆ.   *ಕೋರಿ* ಎಂದರೆ ತುಳುವಿನಲ್ಲಿ ಕೋಳಿ ಎಂದರ್ಥ. ರೊಟ್ಟಿ ಅಕ್ಕಿಯಿಂದ ತಯಾರಿಸಲಾಗುತ್ತದೆ.

## ಸಹ ನೋಡಿ 
* ಕೋಳಿ ಭಕ್ಷ್ಯಗಳ ಪಟ್ಟಿ
* ಮಂಗಳೂರಿನ ಪಾಕಪದ್ಧತಿ
* ಉಡುಪಿ ತಿನಿಸು

## ಬಾಹ್ಯ ಕೊಂಡಿಗಳು 
* ಕೋರಿ ರೊಟ್ಟಿ ಮಾಡುವುದು ಹೇಗೆ

## ಉಲ್ಲೇಖಗಳು 
ವರ್ಗ:ಆಹಾರ ಪದಾರ್ಥಗಳು
ರ್‍ಯಾಕೂನ್

**ರ್‍ಯಾಕೂನ್** ಉತ್ತರ ಅಮೆರಿಕದಲ್ಲಿ ಕಾಣದೊರೆಯುವ ಮಾಂಸಾಹಾರಿ ಸ್ತನಿ. *ಕಾರ್ನಿವೊರ* ಗಣದ *ಪ್ರೋಸೈಯಾನಿಡೀ* ಕುಟುಂಬಕ್ಕೆ ಸೇರಿದೆ. *ಪ್ರೋಸೈಯಾನ್* ಜಾತಿಯ ಸುಮಾರು 7 ಪ್ರಭೇದಗಳಿಗೆ ಸಾಮಾನ್ಯವಾಗಿ ಈ ಹೆಸರು ಅನ್ವಯವಾಗುವುದಾದರೂ ಪ್ರಮುಖವಾಗಿ ಈ ಹೆಸರಿನಿಂದ ಪ್ರಸಿದ್ಧವಾಗಿರುವುದು *ಪ್ರೋಸೈಯಾನ್ ಲೋಟೊರ್* ಎಂಬುದು ಮಾತ್ರ.

## ದೇಹರಚನೆ 
ದೇಹದ ಉದ್ದ ಸುಮಾರು 40-60 ಸೆಂಮೀ. ಭುಜದ ಬಳಿಯ ಎತ್ತರ 20-30 ಸೆಂಮೀ. ತೂಕ 1.5-2.5 ಕೆಜಿ. ಮೈಬಣ್ಣ ಬೂದು. 20-40 ಸೆಂಮೀ ಉದ್ದದ ಬಾಲವುಂಟು. ಮೈಮೇಲೂ ಬಾಲದಲ್ಲೂ ಹುಲುಸಾದ, ಮೃದುವಾದ ತುಪ್ಪಳಿನಂಥ ಕೂದಲುಗಳಿವೆ. ಬಾಲದಲ್ಲಿ ಕಪ್ಪುಬಣ್ಣದ 5-10 ಪಟ್ಟೆಗಳಿವೆ. ಮುಸುಡಿ ನಾಯಿ ಮುಸುಡಿಯಂತೆ ಮುಂಚಾಚಿದೆ. ಮುಖದ ಮೇಲೆ ಕಪ್ಪುಬಣ್ಣದ ಅಡ್ಡ ಪಟ್ಟೆಯುಂಟು. ಕಾಲುಗಳಲ್ಲಿ ಉದ್ದ ಬೆರಳುಗಳೂ ಚೂಪು ನಖಗಳೂ ಇವೆ. ಕೈಗಳನ್ನು ಕೋತಿಗಳು ಬಳಸುವಂತೆಯೇ ಬಲು ಸಮರ್ಥವಾಗಿ ಬಳಸಬಲ್ಲುದು.

## ನಡವಳಿಕೆ 
ರ‍್ಯಾಕೂನ್ ನಿಶಾಚರಿ. ಸಾಮಾನ್ಯವಾಗಿ ಹಗಲಿನಲ್ಲಿ ಮರದ ಪೊಟರೆಗಳಲ್ಲೊ ಕಲ್ಲುಬಂಡೆಗಳ ಸಂದುಗಳಲ್ಲೊ ಮಲಗಿದ್ದು ರಾತ್ರಿವೇಳೆ ಬೇಟೆ ಅರಸಿ ಹೊರಡುತ್ತದೆ. ಮರ ಹತ್ತುವುದರಲ್ಲಿ ಅಂತೆಯೇ ನೀರಿನ ಮೇಲೆ ಈಸುವುದರಲ್ಲಿ ನಿಷ್ಣಾತ.

### ಆಹಾರ 
ಇದು ಎಲ್ಲ ಬಗೆಯ ಆಹಾರವನ್ನು ತಿನ್ನುತ್ತದಾದರೂ ಜಲಜೀವಿಗಳಾದ ಕಪ್ಪೆ, ಮೀನು, ಸಣ್ಣಪುಟ್ಟ ನೆಲಪ್ರಾಣಿಗಳನ್ನೂ ಇಷ್ಟಪಡುತ್ತದೆ. ಹಲವಾರು ಬಗೆಯ ಕಾಯಿ, ಬೀಜ, ಕಾಳುಗಳನ್ನೂ ತಿನ್ನುತ್ತದೆ. ಅಮೆರಿಕ ಸಂಯುಕ್ತ ಸಂಸ್ಥಾನಗಳ ದಕ್ಷಿಣ ಪ್ರಾಂತ್ಯಗಳಲ್ಲಿ ಕಾಣಸಿಗುವ ರ‍್ಯಾಕೂನ್ ವರ್ಷವಿಡೀ ಚಟುವಟಿಕೆಯಿಂದ ಇರುತ್ತದೆ ಆದರೆ ಉತ್ತರ ಭಾಗದಲ್ಲಿ ಜೀವಿಸುವ ರ‍್ಯಾಕೂನ್ ಜಾತಿ ಚಳಿಗಾಲದಲ್ಲಿ ಶಿಶಿರ ನಿದ್ರಾವಶವಾಗುತ್ತದೆ.

### ಸಂತಾನೋತ್ಪತ್ತಿ 
ಇದರ ಸಂತಾನವೃದ್ಧಿಯ ಕಾಲ ಜನವರಿಯಿಂದ ಜೂನ್. ಗರ್ಭಾವಸ್ಥೆಯ ಅವಧಿ ಸುಮಾರು 65 ದಿವಸಗಳು. ಒಂದು ಸೂಲಿಗೆ 1-7 ಮರಿ ಹುಟ್ಟುತ್ತವೆ. ಮರಿಗಳು ಸುಮಾರು 10 ವಾರಗಳ ಕಾಲ ತಾಯಿಯೊಡನೆಯೇ ಇದ್ದು ನಿಧಾನವಾಗಿ, ಅಂದರೆ ಒಂದು ವರ್ಷ ವಯಸ್ಸಿನವಾಗುವ ವೇಳೆಗೆ ಸ್ವತಂತ್ರವಾಗಿ ಜೀವಿಸತೊಡಗುತ್ತವೆ. ರ‍್ಯಾಕೂನಿನ ಆಯಸ್ಸು ಸುಮಾರು 10-15 ವರ್ಷಗಳು.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* Raccoon Tracks – general information about raccoons
* Raccoons – Living with Wildlife – information about dealing with urban raccoons from the Washington Department of Fish and Wildlife
* 
* *The Biology and Management of the Raccoon*, c. 1970, Archives of Ontario YouTube Channel

ವರ್ಗ:ಸಸ್ತನಿ ಪ್ರಾಣಿಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಸುಬೋಧ್ ರಾಯ್

ಸುಬೋಧ್ ರಾಯ್ (1915 - 26 ಆಗಸ್ಟ್ 2006)  (ಜುಂಕು ರಾಯ್ ಎಂದೂ ಸಹ ಕರೆಯುತ್ತಾರೆ) ಒಬ್ಬ ಭಾರತೀಯ ಕ್ರಾಂತಿಕಾರಿ ಸಮಾಜವಾದಿ, ರಾಜಕಾರಣಿ ಮತ್ತು ಭಾರತೀಯ ಸ್ವಾತಂತ್ರ್ಯ ಚಳವಳಿಯಲ್ಲಿ ಪ್ರಭಾವಶಾಲಿಯಾಗಿದ್ದರು. 

## ಜೀವನಚರಿತ್ರೆ 
ಸುಬೋಧ್ ರಾಯ್ ಅವರು 1915 ರಲ್ಲಿ ಹಿಂದಿನ-ಅವಿಭಜಿತ ಬಂಗಾಳದ ಚಿತ್ತಗಾಂಗ್‌ನಲ್ಲಿ ಶ್ರೀಮಂತ ಕುಟುಂಬದಲ್ಲಿ ಜನಿಸಿದರು. 14 ನೇ ವಯಸ್ಸಿನಲ್ಲಿ, ಅವರು ಕ್ರಾಂತಿಕಾರಿ ನಾಯಕ ಸೂರ್ಯ ಸೇನ್ (ಮಾಸ್ಟರ್ಡಾ) ನಿರ್ದೇಶನದ ಅಡಿಯಲ್ಲಿ 1930-31ರಲ್ಲಿ ಚಿತ್ತಗಾಂಗ್ ಶಸ್ತ್ರಾಸ್ತ್ರಗಳ ದಾಳಿಯಲ್ಲಿ ಭಾಗವಹಿಸಿದ ಅತ್ಯಂತ ಕಿರಿಯರಾಗಿದ್ದರು. ರಾಯ್ ಶಿಕ್ಷೆಗೆ ಗುರಿಯಾದ ಮೊದಲ ಬ್ಯಾಚ್‌ನಲ್ಲಿದ್ದರು. 

ವಿಚಾರಣೆಯ ನಂತರ, ಸುಬೋಧ್ ರಾಯ್ ಅವರನ್ನು 1934 ರಲ್ಲಿ ಪೋರ್ಟ್ ಬ್ಲೇರ್‌ನಲ್ಲಿರುವ ಸೆಲ್ಯುಲರ್ ಜೈಲಿಗೆ ಗಡೀಪಾರು ಮಾಡಲಾಯಿತು. 

1940 ರಲ್ಲಿ ಜೈಲಿನಿಂದ ಬಿಡುಗಡೆಯಾದ ನಂತರ, ಅವರು ಕಮ್ಯುನಿಸ್ಟ್ ರಾಜಕೀಯಕ್ಕೆ ಸೇರಿದರು ಮತ್ತು ಕಮ್ಯುನಿಸ್ಟ್ ಪಾರ್ಟಿ ಆಫ್ ಇಂಡಿಯಾದ ಸದಸ್ಯರಾದರು. ಸ್ವಾತಂತ್ರ್ಯದ ನಂತರ, ಅವರು ಕಲ್ಕತ್ತಾಗೆ ಸ್ಥಳಾಂತರಗೊಂಡರು ಮತ್ತು ಪಕ್ಷದ ಪ್ರಾಂತೀಯ ಕೇಂದ್ರದಲ್ಲಿ ಸಂಪೂರ್ಣ ಟೈಮರ್ ಆಗಿ ಸೇರಿಕೊಂಡರು. 1964 ರಲ್ಲಿ ಕಮ್ಯುನಿಸ್ಟ್ ಪಾರ್ಟಿ ಆಫ್ ಇಂಡಿಯಾದಲ್ಲಿ ವಿಭಜನೆಯಾದ ನಂತರ, ಸುಬೋಧ್ ರಾಯ್ ಕಮ್ಯುನಿಸ್ಟ್ ಪಾರ್ಟಿ ಆಫ್ ಇಂಡಿಯಾ (ಮಾರ್ಕ್ಸ್‌ವಾದಿ) (ಸಿಪಿಐ(ಎಂ)) ಪರವಾಗಿ ನಿಂತರು. ಅವರು ಸಿಪಿಐ(ಎಂ)ನ ಪಶ್ಚಿಮ ಬಂಗಾಳ ರಾಜ್ಯ ಸಮಿತಿಯ ದೀರ್ಘಕಾಲದ ಸದಸ್ಯರಾಗಿದ್ದರು. 

ಸುಬೋಧ್ ರಾಯ್ ಅವರು ಕಮ್ಯುನಿಸ್ಟ್ ಚಳುವಳಿಯ ಇತಿಹಾಸಕ್ಕೆ ಪ್ರಮುಖ ಪಾಂಡಿತ್ಯಪೂರ್ಣ ಕೊಡುಗೆಗಳನ್ನು ನೀಡಿದ್ದಾರೆ. ನ್ಯಾಷನಲ್ ಆರ್ಕೈವ್ಸ್‌ನಲ್ಲಿ ಸಂಶೋಧನೆ ನಡೆಸಿದ್ದಾರೆ. ನಂತರ, ಅವರು "ಕಮ್ಯುನಿಸಂ ಇನ್ ಇಂಡಿಯಾ: ಅಪ್ರಕಟಿತ ದಾಖಲೆಗಳು" ಎಂಬ ಪುಸ್ತಕವನ್ನು ಸಂಪಾದಿಸಿದರು. 

## ಜನಪ್ರಿಯ ಸಂಸ್ಕೃತಿ 
ಸುಬೋಧ್ ರಾಯ್ (ಜುಂಕು ಎಂಬ ಅಡ್ಡಹೆಸರು) ಡೆಲ್ಜಾದ್ ಹಿಲ್ವಾಡೆ ಯುವ ಪಾತ್ರವನ್ನು ನಿರ್ವಹಿಸಿದರೆ, ವಿಜಯ್ ವರ್ಮಾ ಬೇಡಬ್ರತ ಪೇನ್‌ನ ಚಿತ್ರ ಚಿತ್ತಗಾಂಗ್‌ನಲ್ಲಿ ತನ್ನ ಹಿರಿಯ ಪಾತ್ರವನ್ನು ನಿರ್ವಹಿಸಿದರು.

## ಉಲ್ಲೇಖಗಳು 
ವರ್ಗ:ಮಹಾತ್ಮ ಗಾಂಧಿ
ಅಣಕು ರಾಮನಾಥ್

**ಅಣಕು ರಾಮನಾಥ್** (24 ಏಪ್ರಿಲ್ 1962 -) ಎಂಬ ಕಾವ್ಯನಾಮದಿಂದ ಜನಪ್ರಿಯವಾಗಿರುವ *ನರಸಿಂಹಮೂರ್ತಿ ರಾಮನಾಥ್* ಒಬ್ಬ ಹಿರಿಯ ಲೇಖಕ, ಹಾಸ್ಯಗಾರ, ಅಂಕಣಕಾರ ಪತ್ರಕರ್ತ, ವಿಮರ್ಶಕ, ಪ್ರಕಾಶಕ ಮತ್ತು ಅನುವಾದಕರಾಗಿ ಮುಖ್ಯವಾಗಿ ಕನ್ನಡ ಸಾಹಿತ್ಯ ಕ್ಷೇತ್ರ ಮತ್ತು ಪ್ರಕಾಶನ ಉದ್ಯಮದಲ್ಲಿ ಕೆಲಸ ಮಾಡುತ್ತಿದ್ದಾರೆ. ಅವರು ಸುಧಾ, ವಿಜಯ ಕರ್ನಾಟಕ ಮತ್ತು ಅಪರಂಜಿ ಸೇರಿದಂತೆ ಹಲವಾರು ಪ್ರಮುಖ ಕನ್ನಡ ದೈನಿಕ, ಸಾಪ್ತಾಹಿಕ, ಮತ್ತು ಮಾಸಿಕ ಪತ್ರಿಕೆಗಳಿಗೆ ಪತ್ರಕರ್ತರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ. ಅವರು ಕನ್ನಡದಲ್ಲಿ ವಿಡಂಬನೆ, ಲಲಿತ ಪ್ರಬಂಧಗಳು, ಹಾಸ್ಯ ಅಂಕಣಗಳು ಮತ್ತು ಸಣ್ಣ ಕಥೆಗಳಲ್ಲದೇ ಅನೇಕ ಕಾದಂಬರಿಯೇತರ ಸಾಹಿತ್ಯದ ಪುಸ್ತಕಗಳನ್ನೂ ಬರೆದಿದ್ದಾರೆ.ಅವರು ಕರ್ನಾಟಕ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ 2020ರ ಪುರಸ್ಕೃತರಾಗಿದ್ದಾರೆ. ಅದೇ ವರ್ಷದ ಕನ್ನಡ ಸಾಹಿತ್ಯ ಪರಿಷತ್ತಿನ ದತ್ತಿ ಪ್ರಶಸ್ತಿಗೂ ಭಾಜನರಾಗಿದ್ದಾರೆ.

## ಜನನ, ಜೀವನ 
## ಸಾಹಿತ್ಯ 
ಇವರ ಕೃತಿಗಳು ತೇಜು ಪಬ್ಲಿಕೇಶನ್ಸ್ , ನ್ಯೂ ವೇವ್ ಬುಕ್ಸ್, ಸಪ್ನಾ ಬುಕ್ ಹೌಸ್ ಮತ್ತು ಶ್ರೀನಿವಾಸ ಪ್ರಕಾಶನದಡಿಯಲ್ಲಿ ಪ್ರಕಟಗೊಂಡಿವೆ. ಇವರು ಬರೆದ ಕೃತಿಗಳ ಪಟ್ಟಿ ಈ ಕೆಳಕಂಡಂತಿದೆ: 

**ಪದ್ಯ ಪ್ರಕಾರ**

ಆಯ್ದ ಅಣಕವಾಡುಗಳು (ಸಂ)

ಕೇಸು ಸಾಗಲಿ 

ಅಣಕ ಶತಕಂ

ಮಾಸದ ಅಣಕು ಗೀತೆಗಳು

ಅಣಕವಾಡಿನ ಅಂಗಳದಲ್ಲಿ

ಮಂಕುದಿಣ್ಣೆಯ ಕಗ್ಗ

ವಕ್ರೋಕ್ತಿ ವಿಲಾಸ 

ಡುಂಡಿರಾಮ್ಸ್ ಲಿಮರಿಕ್ಸ್

**ಗದ್ಯ ಪ್ರಕಾರ – ಹಾಸ್ಯ**

ಅಯ್ಯೋ ಶಿವನೇ...

ಆಟೋಟೋಪ

ತುಂಟ ತೇಜು ನೂರೆಂಟು ಹೇಳಿದ

ಬೊಜ್ಜುಂ ಶರಣಂ ಗಚ್ಛಾಮಿ

ಹಾಸ್ಯವಲ್ಲರೀ

ನಿದ್ರಾಂಗನೆಯ ಸೆಳವಿನಲ್ಲಿ  

**ಗದ್ಯ – ಪ್ರಶ್ನಾಂಕಣ**

ರಾಮ್ ಬಾಣ

ರಾಮ್ ಬಾಣ – 2

**ಗದ್ಯ – ಅನುವಾದ** 

ದ್ರೌಪದಿಯ ಅಸ್ಮಿತೆ

ಹಸಿರು ಬಾಗಿಲು (ಓ ಹೆನ್ರಿಯ ಕಥೆಗಳ ಅನುವಾದ) 

**ಗದ್ಯ – ಅಂಕಣ**

ಗರಮಾಗರಂ

ವೀಕೆಂಡ್ ವಿನೋದ

ಯಾಕೋ... ಏನೋ...

ಪ್ರಹಸನ ಸಂಕಲನ

ವಿನೋದರಂಗ ಅಥವಾ ಡ್ರಾಮಾರಾಮ

**ಇಂಗ್ಲಿಷ್ನಲ್ಲಿ** 

Laugh lines

Off Track

Fun O’Rama

Visionary Statesman S.Nijalingappa

ಇವರ 60ನೆಯ ಹುಟ್ಟುಹಬ್ಬದ ಸಂದರ್ಭದಲ್ಲಿ ಇವರನ್ನು ಕುರಿತಾದ ಪನ್ ಡ್ರೈವ್ ಎಂಬ ಪುಸ್ತಕವನ್ನು ಹೊರತರಲಾಯಿತು. 

## ಪ್ರಶಸ್ತಿ ಪುರಸ್ಕಾರಗಳು
## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು
ತೇಜು ಪಬ್ಲಿಕೇಶನ್ಸ್ 

ವರ್ಗ:ಕನ್ನಡ ಸಾಹಿತ್ಯ
ವರ್ಗ:ಕನ್ನಡ ಸಾಹಿತ್ಯ ಕೃತಿಗಳು
ಮಕಾಕ್ ಕೋತಿ

**ಮಕಾಕ್ ಕೋತಿ**ಯು ಸ್ತನಿ ವರ್ಗದ ಪ್ರೈಮೇಟ್ ಗಣದ *ಸರ್ಕೋಪಿತಿಸಿಡೀ* ಕುಟುಂಬಕ್ಕೆ ಸೇರಿದ *ಮಕಾಕ* ಜಾತಿಯ ಕೋತಿ. ಇದರಲ್ಲಿ ಸುಮಾರು 12 ಪ್ರಭೇದಗಳುಂಟು. ದಕ್ಷಿಣ ಏಷ್ಯದಿಂದ ತೊಡಗಿ ಇಂಡೊನೇಷ್ಯ, ಫಿಲಿಪೀನ್ಸ್, ಹೈನಾನ್, ಫಾರ್ಮೋಸ, ಜಪಾನ್ ವರೆಗಿನ ವಿವಿಧ ದೇಶಗಳಲ್ಲಿ ಸುಮಾರು 11 ಪ್ರಭೇದಗಳೂ ಆಫ್ರಿಕದ ಆಲ್ಜೀರಿಯಾ, ಮೊರಾಕೊಗಳಲ್ಲಿ ಹಾಗೂ ಜಿಬ್ರಾಲ್ಟರಿನಲ್ಲಿ ತಲಾ ಒಂದು ಪ್ರಭೇದವೂ ಕಾಣದೊರೆಯುವುವು. ಇವುಗಳ ಪೈಕಿ ಬಲು ಪ್ರಸಿದ್ಧವಾದುವು ಇಂತಿವೆ: ಭಾರತದಲ್ಲಿ ಸಿಕ್ಕುವ *ಮಕಾಕ ರೇಡಿಯೇಟ* (*ಬಾನೆಟ್ ಕೋತಿ*); *ಮಕಾಕ ಮುಲೆಟ* (*ರೀಸಸ್ ಕೋತಿ*); *ಮಕಾಕ ಸೈಲಿನಸ್* (*ಲಯನ್ ಟೇಲ್ಡ್ ಮಕಾಕ್*-ಸಿಂಗಳೀಕ); ಜಪಾನಿನಲ್ಲಿ ವಾಸಿಸುವ *ಮಕಾಕ ಫಸ್ಕೇಟ*; ಫಿಲಿಪೀನ್ಸ್ ವಾಸಿಯಾದ *ಮಕಾಕ ಐರಸ್* (*ಏಡಿಭಕ್ಷಕ ಮಕಾಕ್*); ಆಲ್ಜೀರಿಯ, ಮೊರಾಕೊಗಳಲ್ಲಿ ಕಾಣಸಿಕ್ಕುವ *ಮಕಾಕ ಸಿಲ್ವೇನಸ್* (ಬಾರ್ಬರಿ ಕೋತಿ).

## ದೇಹರಚನೆ 
ಮಕಾಕ್ ಕೋತಿಗಳೆಲ್ಲವೂ ಮಧ್ಯಮ ಗಾತ್ರದವು; ದೇಹದ ಉದ್ದ 35-75 ಸೆಂಮೀ. ತೂಕ 5-15 ಕೆಜಿ. ಗಂಡು ಹೆಣ್ಣಿಗಿಂತ ದೊಡ್ಡದು. ಬಾರ್ಬರಿ ಕೋತಿಯನ್ನುಳಿದು ಎಲ್ಲವುಗಳಿಗೂ ಬಾಲವುಂಟು. ಬಾಲದ ಉದ್ದ ಕೆಲವು ಸೆಂಟಿಮೀಟರುಗಳಿಂದ ಹಿಡಿದು ಸುಮಾರು 60 ಸೆಂಮೀ ವರೆಗೆ ಇರುವುದುಂಟು. ಮುಖವನ್ನು ಬಿಟ್ಟು ಇಡೀ ದೇಹ ರೋಮಾವೃತವಾಗಿದೆ. ಕೆಲವು ಪ್ರಭೇದಗಳಲ್ಲಿ ತಲೆಯ ಮೇಲೆ ಉದ್ದ ಕೂದಲುಗಳ `ಟೋಪಿ'ಯುಂಟು. ಸಿಂಗಳೀಕದ ಮುಖದ ಸುತ್ತ ಜೂಲು ಇದೆ. ಜಪಾನಿನ ಮಕಾಕ್ ಕೋತಿಗೆ ಉದ್ದಮೀಸೆ, ಗಡ್ಡಗಳಿವೆ. ಎಲ್ಲ ಕೋತಿಗಳ ಮೈಬಣ್ಣ ಕಂದು ಇಲ್ಲವೇ ಹಸುರುಮಿಶ್ರಿತ ಕಪ್ಪು. ಮೂತಿ ಸ್ವಲ್ಪ ಮುಂಚಾಚಿದೆ. ಮೂಗಿನ ಹೊಳ್ಳೆಗಳು ಮೂತಿಯ ತುದಿಯಲ್ಲಿರದೆ ಕೊಂಚ ಮೇಲ್ಭಾಗದಲ್ಲಿ ಸ್ಥಿತವಾಗಿವೆ. ಮಕಾಕ್ ಕೋತಿಗಳು ಭಾರಿಗಾತ್ರದವಲ್ಲವಾದರೂ ಸದೃಢ ಮೈಕಟ್ಟು, ಪುಷ್ಟವಾದ ಕೈಕಾಲುಗಳನ್ನು ಪಡೆದಿರುವ ಬಲಶಾಲಿ ಕೋತಿಗಳೆನಿಸಿವೆ. ಧೈರ್ಯಶಾಲಿಗಳೂ ಹೌದು.

## ನಡವಳಿಕೆ 
ಸಾಮಾನ್ಯವಾಗಿ ವಿವಿಧ ವಯಸ್ಸಿನ ಎರಡೂ ಲಿಂಗಗಳ ಸದಸ್ಯಗಳುಳ್ಳ ಸಣ್ಣ ಹಿಂಡುಗಳಲ್ಲಿ ಇವು ವಾಸಿಸುವವು. ಒಂದೊಂದು ಹಿಂಡಿನಲ್ಲಿ ಸುಮಾರು 24 ಸದಸ್ಯಗಳಿರುವುದುಂಟು. ಗುಂಪಿಗೆ ಬಲಯುತ ಗಂಡುಕೋತಿ ನಾಯಕ. ಇವು ನೆಲದ ಮೇಲೆ ಹೇಗೋ ಹಾಗೆ ಮರದ ಮೇಲೂ ಚುರುಕಾಗಿ ಸಾಗುವುವು. ಚೆನ್ನಾಗಿ ಈಜಲೂ ಬಲ್ಲವು. ಇವುಗಳ ಚಟುವಟಿಕೆಗಳೆಲ್ಲ ಹಗಲಿನಲ್ಲಿ.

### ಆಹಾರ 
ವಿವಿಧ ಬಗೆಯ ಸಸ್ಯ ಸಾಮಗ್ರಿಗಳೂ ಕೀಟ, ಮೊಟ್ಟೆ ಮುಂತಾದ ಪ್ರಾಣಿವಸ್ತುಗಳೂ ಇವುಗಳ ಆಹಾರ.

### ಸಂತಾನೋತ್ಪತ್ತಿ 
ಮಕಾಕ್ ಕೋತಿಗಳಲ್ಲಿ ಸಂತಾನವೃದ್ಧಿಯ ನಿರ್ದಿಷ್ಟ ಶ್ರಾಯವಿಲ್ಲ. ಗರ್ಭಾವಧಿಯ ಕಾಲ 5-7 ತಿಂಗಳುಗಳು. ಸಾಮಾನ್ಯವಾಗಿ ಒಂದು ಸಲಕ್ಕೆ ಒಂದೇಒಂದು ಮರಿ, ಅಪೂರ್ವವಾಗಿ ಅವಳಿ ಮರಿಗಳು ಹುಟ್ಟುವವು. ಮರಿಗಳು ಸುಮಾರು ಒಂದು ವರ್ಷ ಕಾಲ ತಾಯಿಯೊಂದಿಗೆ ಇದ್ದು ನಾಲ್ಕು ವರ್ಷ ವಯಸ್ಸಾಗುವ ವೇಳೆಗೆ ಬೇರೆಯಾಗುವುವು. ಇವುಗಳ ಸರಾಸರಿ ಜೀವಿತಕಾಲ 30 ವರ್ಷಗಳು.

## ಮಾನವನೊಂದಿಗಿನ ಸಂಬಂಧ 
ರೀಸಸ್ ಹಾಗೂ ಬಾನೆಟ್ ಕೋತಿಗಳನ್ನು ಭಾರತದಲ್ಲಿ ಪೂಜ್ಯಭಾವನೆಯಿಂದ ಕಾಣಲಾಗುತ್ತದೆ. ಇವನ್ನು ಸಾಕುವುದೂ ಉಂಟು. ಪಳಗಿಸಿ ಹಲವಾರು ಆಟಗಳನ್ನು ಕಲಿಸಿ ಸರ್ಕಸ್ ಮುಂತಾಗಿ ಮನರಂಜನೆಗೆ ಬಳಸಲಾಗುತ್ತದೆ. ಹಲವಾರು ರೀತಿಯ ವೈದ್ಯಕೀಯ, ಬಾಹ್ಯಾಕಾಶ ಪ್ರಯೋಗಗಳಲ್ಲೂ ಇವನ್ನು ಉಪಯೋಗಿಸಿದೆ. ರಕ್ತದ ರೀಸಸ್ ಗಟಕ ಮೊತ್ತ ಮೊದಲು ಪತ್ತೆಯಾದದ್ದು ರೀಸಸ್ ಕೋತಿಗಳಲ್ಲಿ. ಅಂತೆಯೇ ಫಿಲಿಫೀನ್ಸ್ ದ್ವೀಪಗಳ ಏಡಿಭಕ್ಷಕ ಕೋತಿಯನ್ನು ಪೋಲಿಯೋ ಲಸಿಕೆ ಸಿದ್ಧಪಡಿಸುವ ಪ್ರಯೋಗಗಳಲ್ಲಿ ಬಳಸಲಾಯಿತು.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* Macaque Monkey Brain Atlas
* Primate Info Net *Macaca* Factsheets

ವರ್ಗ:ಸಸ್ತನಿ ಪ್ರಾಣಿಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕರಮಚಂದ್ ಉತ್ತಮಚಂದ್ ಗಾಂಧಿ

**ಕರಮಚಂದ್ ಉತ್ತಮಚಂದ್ ಗಾಂಧಿ** (1822 - 16 ನವೆಂಬರ್ 1885)  ಪೋರಬಂದರ್‌ನಲ್ಲಿ ನ್ಯಾಯಾಲಯದ ಅಧಿಕಾರಿಯಾಗಿದ್ದರು. ಅವರು ಪೋರಬಂದರ್ ಮತ್ತು ರಾಜ್ಕೋಟ್ನ ದಿವಾನ್ ಆಗಿ ಸೇವೆ ಸಲ್ಲಿಸಿದರು ಮತ್ತು ಮಹಾತ್ಮ ಗಾಂಧಿಯವರ ತಂದೆಯಾಗಿದ್ದರು.

## ಜೀವನ 
ಗಾಂಧಿ ಕುಟುಂಬವು ಮೂಲತಹ ಆಗಿನ ಜುನಾಗಢ ರಾಜ್ಯದ ಕುಟಿಯಾನ ಹಳ್ಳಿಯಲ್ಲಿತ್ತು.  18 ನೇ ಶತಮಾನದ ಆರಂಭದಲ್ಲಿ, ಲಾಲ್ಜಿ ಗಾಂಧಿ ಪೋರಬಂದರಿಗೆ ತೆರಳಿದರು ಮತ್ತು ಅದರ ಆಡಳಿತಗಾರನಾಗಿ ರಾಣಾನ ಸೇವೆಯನ್ನು ಪ್ರಾರಂಭಿಸಿದರು.  ಕರಮಚಂದ್ ಅವರ ತಂದೆ ಉತ್ತಮ್‌ಚಂದ್ ಅವರು 19 ನೇ ಶತಮಾನದ ಆರಂಭದಲ್ಲಿ ಪೋರಬಂದರ್‌ನ ರಾಣಾ, ಖಿಮೋಜಿರಾಜ್ ಅವರ ಅಡಿಯಲ್ಲಿ *ದಿವಾನರಾಗಿದ್ದರು. ಅದಕ್ಕಿಂತ* ಮೊದಲು ಅವರ ಕುಟುಂಬವು  ಸತತ ರಾಜ್ಯ ಆಡಳಿತದಲ್ಲಿ ನಾಗರಿಕ ಸೇವಕರಾಗಿ ಸೇವೆ ಸಲ್ಲಿಸಿದರು.  ಅವರು ತಮ್ಮ ತಂದೆ ಕೆಲಸ ಮತ್ತು ಧಾರ್ಮಿಕ ಸಮಾರಂಭಗಳಲ್ಲಿ ಭಾಗವಹಿಸುವುದನ್ನು ನೋಡಿ ಅನುಭವದಿಂದ ಕಲಿತರು.  ಭೌಗೋಳಿಕತೆ ಮತ್ತು ಇತಿಹಾಸವನ್ನು ಒಳಗೊಂಡಂತೆ ಅವರು ಎಂದಿಗೂ ಹೆಚ್ಚಿನ ಜ್ಞಾನವನ್ನು ಗಳಿಸದ ಕೆಲವು ಕ್ಷೇತ್ರಗಳಿವೆ.  ಅದೇನೇ ಇದ್ದರೂ, ಪೋರಬಂದರ್‌ನಲ್ಲಿ ಕರಮಚಂದ್ ಮುಖ್ಯಮಂತ್ರಿಯಾಗಿ ಉತ್ತಮ ಸಾಧನೆ ಮಾಡಿದರು.

ಕರಮಚಂದ್ ತನ್ನ ಕೆಲಸದಲ್ಲಿ ಯಶಸ್ಸಿನ ಹೊರತಾಗಿಯೂ, ಅವರು ಸಂಪತ್ತನ್ನು ಸಂಗ್ರಹಿಸುವ ಮಾರ್ಗಗಳನ್ನು ಕಂಡುಕೊಳ್ಳಲಿಲ್ಲ. ಗಾಂಧೀಜಿಯವರಿಗೆ ಸಾಕಷ್ಟು ತಿನ್ನಲು, ಗೌರವಾನ್ವಿತ ಸಂಖ್ಯೆಯ ಸೇವಕರನ್ನು ಮತ್ತು ಕೆಲವು ಉತ್ತಮ ಪೀಠೋಪಕರಣಗಳನ್ನು ಹೊಂದಿದ್ದರು, ಆದರೆ ಅವರು ಯಾವುದೇ ರೀತಿಯಲ್ಲಿ ಶ್ರೀಮಂತರಂತೆ ಗುರುತಿಸಿಕೊಳ್ಳುತ್ತಿರಲಿಲ್ಲ.  ಕರಮಚಂದ್ ತಂದ ಹಣ ಕೇವಲ ಮನೆಯ ಖರ್ಚಿಗೆ ಮಾತ್ರ.

ಕರಮಚಂದ್ ನಾಲ್ಕು ಬಾರಿ ವಿವಾಹವಾದರು. ಅವನ ಮೊದಲ ಮೂರು ಮದುವೆಗಳು ಅವರ ಹೆಂಡತಿಯರ ಸಾವಿನೊಂದಿಗೆ ಕೊನೆಗೊಂಡವು; ಅದರಲ್ಲಿ ಇಬ್ಬರು ಹೆಣ್ಣು ಮಕ್ಕಳಿಗೆ ಜನ್ಮ ನೀಡಿದ ತಕ್ಷಣ ಇಬ್ಬರು ಸಾವನ್ನಪ್ಪಿದ್ದಾರೆ. ನಂತರ ಅವರು 1857 ರಲ್ಲಿ ಪುತ್ಲಿಬಾಯಿ ಗಾಂಧಿ (1844 - 12 ಜೂನ್ 1891) ಯವರನ್ನು ವಿವಾಹವಾದರು ಮತ್ತು ಅವರ ವಿವಾಹವು ದಾಂಪತ್ಯ ಜೀವನವು  1885 ರ, ಅವರ ಮರಣದ ವರೆಗೆ ಮುನ್ನಡೆಯಿತು. ಈ ವಿವಾಹದಿಂದ ನಾಲ್ವರು ಮಕ್ಕಳು ಹುಟ್ಟಿದರು. ಅವರು ಲಕ್ಷ್ಮೀದಾಸ್ ಗಾಂಧಿ (1860 - 9 ಮಾರ್ಚ್ 1914), ಕರ್ಸಂದಾಸ್ ಗಾಂಧಿ (1866 - 22 ಜೂನ್ 1913) ಮತ್ತು ಮೋಹನ್ ದಾಸ್ ಗಾಂಧಿ (2 ಅಕ್ಟೋಬರ್ 1869 - 30 ಜನವರಿ 1948) ಮತ್ತು ರಾಲಿಯಾತ್ಬೆನ್ (1862 - ಡಿಸೆಂಬರ್ 1960) ಎಂಬ ಮಗಳು ಸೇರಿದಂತೆ ಮೂವರು ಗಂಡು ಮಕ್ಕಳನ್ನು ಪಡೆದರು. ) ಮೋಹನ್ ದಾಸ್ ಗಾಂಧಿ ಅವರ ಕಿರಿಯ ಮಗು. ಅವರ ಜೀವಿತಾವಧಿಯಲ್ಲಿ ಅವರ ಎಲ್ಲಾ ಮಕ್ಕಳು ವಿವಾಹವಾದರು.

1885 ರಲ್ಲಿ, ಕರಮಚಂದ್ ಫಿಸ್ಟುಲಾದ ಗಂಭೀರ ಕಾಯಿಲೆಯನ್ನು ಅನುಭವಿಸಿದರು. ಪುತ್ಲಿಬಾಯಿ ಮತ್ತು ಅವರ ಮಕ್ಕಳು (ವಿಶೇಷವಾಗಿ ಮೋಹನ್‌ದಾಸ್ ) ಅವರನ್ನು ನೋಡಿಕೊಂಡರು. ದಿನದಿಂದ ದಿನಕ್ಕೆ ಅವರ ಸ್ಥಿತಿ ಹದಗೆಡಲಾರಂಭಿಸಿತು ಮತ್ತು ವೈದ್ಯರು ಹಲವಾರು ರೀತಿಯ ಚಿಕಿತ್ಸೆಗೆ ಪ್ರಯತ್ನಿಸಿದರೂ ಯಾವುದೇ ಪ್ರಯೋಜನವಾಗಲಿಲ್ಲ. ನಂತರ ಅವರು ಶಸ್ತ್ರಚಿಕಿತ್ಸೆಗೆ ಸಲಹೆ ನೀಡಿದರು, ಆದರೆ ಅವರ ಕುಟುಂಬ ವೈದ್ಯರು ಅದನ್ನು ಮಾಡಲು ನಿರಾಕರಿಸಿದರು. ಕರಮಚಂದ್ ಅವರ ಸ್ಥಿತಿ ಮತ್ತಷ್ಟು ಹದಗೆಡುತ್ತಲೇ ಇತ್ತು, ಅಂತಿಮವಾಗಿ ಅವರು ನವೆಂಬರ್ 16 ರಂದು 63 ನೇ ವಯಸ್ಸಿನಲ್ಲಿ ನಿಧನರಾದರು. ಅವರ ಮಗ ಮೋಹನ್‌ದಾಸ್ (ಮಹಾತ್ಮ ಗಾಂಧಿ) ನಂತರ ಆ ರಾತ್ರಿಯ ಘಟನೆಗಳನ್ನು ನೆನಪಿಸಿಕೊಳ್ಳುತ್ತಾರೆ:"ಅಂದು ರಾತ್ರಿ (ನವೆಂಬರ್ 16 ರಂದು), ಅವರ ಚಿಕ್ಕಪ್ಪ ತುಳಸಿದಾಸ್ (ಕರಮಚಂದ್ ಅವರ ಕಿರಿಯ ಸಹೋದರ) ಅವರ ಮನೆಗೆ ಬಂದರು, ಸಾವು ಸನ್ನಿಹಿತವಾಗಿದ್ದರೂ, ನಿನ್ನೆ ರಾತ್ರಿ ಎಂದು (ಕರಮಚಂದ್ ಅವರ) ಯಾರೂ ಒಪ್ಪಿಕೊಳ್ಳಲಿಲ್ಲ. ತುಳಸಿದಾಸರು ಭೇಟಿ ಮಾಡಲು ಬರುತ್ತಿದ್ದರು. ಅವನ ಅಸ್ವಸ್ಥ ಅಣ್ಣ, ಅವನು ಹಗಲಿನಲ್ಲಿ ಅವನ ಹಿಂದೆ ಕೂರುತ್ತಿದ್ದನು.ಅಂದು ರಾತ್ರಿ 10:30 ಅಥವಾ 11 ರ ಸುಮಾರಿಗೆ, ಆಗ 16 ವರ್ಷದ ಮೋಹನ್‌ದಾಸ್ ತನ್ನ ತಂದೆಯ ಕಾಲುಗಳಿಗೆ ಮಸಾಜ್ ಮಾಡುತ್ತಿದ್ದಾಗ, ತುಳಸಿದಾಸ್ ಅಲ್ಲಿಗೆ ಬಂದು ಅವನನ್ನು ಹೋಗು ಎಂದು ಹೇಳಿದರು, ಅವನು ಸಂತೋಷದಿಂದ ಅವನ ಹಾಸಿಗೆ ಬಳಿಗೆ ಹೋದನು.  ಅವರ ಪತ್ನಿ ಕಸ್ತೂರಬಾ ಮಲಗಿದ್ದರು, ಕೆಲವೇ ಸೆಕೆಂಡುಗಳಲ್ಲಿ, ಅವರ ಸೇವಕನು ಅವರಿಗೆ ಕರೆ ಮಾಡಿ ಕರಮಚಂದ್ ಸ್ಥಿತಿ ಗಂಭೀರವಾಗಿದೆ ಎಂದು ಹೇಳಿದನು. ಆದರೆ ಅವರ ಸ್ಥಿತಿ ಗಂಭೀರವಾಗಿದೆ ಎಂದು ಎಲ್ಲರೂ ಈಗಾಗಲೇ ಅರಿತುಕೊಂಡಿದ್ದರಿಂದ ಸಾವನ್ನಪ್ಪಿದ್ದಾರೆ ಎಂದು ಅವರು ಅರಿತುಕೊಂಡರು.

## ಉಲ್ಲೇಖಗಳು 
ವರ್ಗ:Articles with hCards
ವರ್ಗ:ಮಹಾತ್ಮ ಗಾಂಧಿ
ಥೈರಾಯ್ಡ್ ಗ್ರಂಥಿಯ ಸ್ಕ್ವಾಮಸ್-ಸೆಲ್ ಕಾರ್ಸಿನೋಮ

**ಥೈರಾಯ್ಡ್ ಸ್ಕ್ವಾಮಸ್-ಸೆಲ್ ಕಾರ್ಸಿನೋಮ** ( ಎಸ್ ಸಿ ಟಿ), ಅಥವಾ **ಥೈರಾಯ್ಡ್ ಸ್ಕ್ವಾಮಸ್-ಸೆಲ್ ಕಾರ್ಸಿನೋಮ**, ಥೈರಾಯ್ಡ್ ಗ್ರಂಥಿಯ ಅಪರೂಪದ ಮಾರಣಾಂತಿಕ ನಿಯೋಪ್ಲಾಸಂ, ಇದು ವಿಭಿನ್ನ ಸ್ಕ್ವಾಮಸ್ ವ್ಯತ್ಯಾಸದೊಂದಿಗೆ ಗೆಡ್ಡೆಯ ಕೋಶಗಳನ್ನು ತೋರಿಸುತ್ತದೆ. ಎಸ್ ಸಿ ಟಿ ಯ ಸಂಭವವು ಥೈರಾಯ್ಡ್ ಮಾರಕತೆಗಳಲ್ಲಿ ೧% ಕ್ಕಿಂತ ಕಡಿಮೆಯಾಗಿದೆ. 

## ರೋಗಶಾಸ್ತ್ರ 
ಸ್ಕ್ವಾಮಸ್ ಎಪಿತೀಲಿಯಲ್ ಕೋಶಗಳು ಸಾಮಾನ್ಯ ಥೈರಾಯ್ಡ್‌ನಲ್ಲಿ ಕಂಡುಬರುವುದಿಲ್ಲ, ಹೀಗಾಗಿ ಎಸ್ ಸಿ ಟಿ ಯ ಮೂಲವು ಸ್ಪಷ್ಟವಾಗಿಲ್ಲ. ಆದಾಗ್ಯೂ, ಇದು ಥೈರೋಗ್ಲೋಸಲ್ ನಾಳ ಅಥವಾ ಬ್ರಾಂಚಿಯ ಸೀಳುಗಳಂತಹ ಭ್ರೂಣದ ಅವಶೇಷಗಳಿಂದ ಹುಟ್ಟಿಕೊಂಡಿರಬಹುದು. ಸಾಮಾನ್ಯವಾಗಿ ಎಸ್ ಸಿ ಟಿ ಯನ್ನು ಥೈರಾಯ್ಡ್ ಲೋಬ್‌ಗಳಲ್ಲಿ ಒಂದರಲ್ಲಿ ರೋಗನಿರ್ಣಯ ಮಾಡಲಾಗುತ್ತದೆ, ಆದರೆ ಪಿರಮಿಡ್ ಲೋಬ್‌ನಲ್ಲಿ ಅಲ್ಲ. ಜೀವಕೋಶಗಳ ಸ್ಕ್ವಾಮಸ್ ಮೆಟಾಪ್ಲಾಸಿಯಾ ಮೂಲಕ ಎಸ್ ಸಿ ಟಿ ಅಭಿವೃದ್ಧಿಯ ಮತ್ತೊಂದು ಸಂಭವನೀಯ ಮಾರ್ಗವಾಗಿದೆ. ಆದಾಗ್ಯೂ, ಆ ಸಿದ್ಧಾಂತವು ವಿವಾದಾಸ್ಪದವಾಗಿದೆ, ಏಕೆಂದರೆ ಹಶಿಮೊಟೊದ ಥೈರಾಯ್ಡಿಟಿಸ್ ಮತ್ತು ದೀರ್ಘಕಾಲದ ಲಿಂಫೋಸೈಟಿಕ್ ಥೈರಾಯ್ಡೈಟಿಸ್ (ನಿಯೋಪ್ಲಾಸಂಗಳನ್ನು ತೋರಿಸಬೇಕು. ಸ್ಕ್ವಾಮಸ್ ಮೆಟಾಪ್ಲಾಸಿಯಾ) ಎಸ್ ಸಿ ಟಿ ಯೊಂದಿಗೆ ಸಂಬಂಧ ಹೊಂದಿಲ್ಲ. ಪ್ರಾಥಮಿಕ ಎಸ್ ಸಿ ಟಿ ಯನ್ನು ಸಾಮಾನ್ಯವಾಗಿ ಥೈರಾಯ್ಡ್ ಗ್ರಂಥಿಯ ಎರಡೂ ಹಾಲೆಗಳಲ್ಲಿ ರೋಗನಿರ್ಣಯ ಮಾಡಲಾಗುತ್ತದೆ. ಎಸ್ ಸಿ ಟಿ ಯ ಹಿಸ್ಟೋಪಾಥಾಲಜಿಯು ಗೆಡ್ಡೆಯ ಕೋಶಗಳ ಸ್ಕ್ವಾಮಸ್ ವ್ಯತ್ಯಾಸವನ್ನು ತೋರಿಸುತ್ತದೆ.

## ರೋಗನಿರ್ಣಯ 
ಥೈರಾಯ್ಡ್‌ನ ಸ್ಕ್ವಾಮಸ್-ಸೆಲ್ ಕಾರ್ಸಿನೋಮವು ಜೈವಿಕವಾಗಿ ಆಕ್ರಮಣಕಾರಿ ಮಾರಣಾಂತಿಕ ನಿಯೋಪ್ಲಾಸಂ ಆಗಿದೆ. ಇದು ಕುತ್ತಿಗೆಯ ದ್ರವ್ಯರಾಶಿಯ ತ್ವರಿತ ಬೆಳವಣಿಗೆಯೊಂದಿಗೆ ಥೈರಾಯ್ಡ್-ಪಕ್ಕದ ರಚನೆಗಳ ಒಳನುಸುಳುವಿಕೆಗೆ ಸಂಬಂಧಿಸಿದೆ. ರೋಗಿಗಳು ಸಾಮಾನ್ಯವಾಗಿ ಡಿಸ್ಫೇಜಿಯಾ, ಡಿಸ್ಪ್ನಿಯಾ ಮತ್ತು ಧ್ವನಿ ಬದಲಾವಣೆಗಳನ್ನು ಪ್ರದರ್ಶಿಸುತ್ತಾರೆ, ಜೊತೆಗೆ ಕುತ್ತಿಗೆಯಲ್ಲಿ ಸ್ಥಳೀಯ ನೋವು.

### ಫೈನ್-ಸೂಜಿ ಆಕಾಂಕ್ಷೆ ಸೈಟೋಲಜಿ 
ಎಸ್ ಸಿ ಟಿಯ ಪರಿಶೀಲನೆಗಾಗಿ ಅಲ್ಟ್ರಾಸೌಂಡ್-ಗೈಡೆಡ್ ಫೈನ್-ಸೂಜಿ ಆಕಾಂಕ್ಷೆಯನ್ನು ನಡೆಸಬೇಕು.

### ವಿಕಿರಣಶಾಸ್ತ್ರದ ಪರೀಕ್ಷೆ 
ಎಸ್ ಸಿ ಟಿ ಪರಿಶೀಲನೆಗಾಗಿ ಯಾವುದೇ ನಿರ್ದಿಷ್ಟ ವಿಕಿರಣಶಾಸ್ತ್ರದ ಪರೀಕ್ಷೆಗಳಿಲ್ಲ. ಆದಾಗ್ಯೂ, ಈ ಪರೀಕ್ಷೆಗಳು ಗೆಡ್ಡೆಯ ಗಡಿಗಳನ್ನು ಗುರುತಿಸಲು ಮತ್ತು ಶಸ್ತ್ರಚಿಕಿತ್ಸೆಯ ಯೋಜನೆಗೆ ಉಪಯುಕ್ತವಾಗಬಹುದು.

### ಗುರುತುಗಳು 
ಇಮ್ಯುನೊಹಿಸ್ಟೊಕೆಮಿಸ್ಟ್ರಿ ಹೆಚ್ಚುವರಿ ಪರೀಕ್ಷೆಯಾಗಿ ನಡೆಸಲಾಗುತ್ತದೆ. ಸೈಟೊಕೆರಾಟಿನ್ ೧೯ ರ ಪ್ರಬಲ ಧನಾತ್ಮಕ ಅಭಿವ್ಯಕ್ತಿಯನ್ನು ಪ್ರಾಥಮಿಕ ಎಸ್ ಸಿ ಟಿಯಲ್ಲಿ ತೋರಿಸಲಾಗಿದೆ ಮತ್ತು ಮೆಟಾಸ್ಟಾಟಿಕ್ ಎಸ್ ಸಿ ಟಿಯಲ್ಲಿ ಋಣಾತ್ಮಕವಾಗಿದೆ.

## ಚಿಕಿತ್ಸೆ 
ಥೈರಾಯ್ಡೆಕ್ಟಮಿ ಮತ್ತು ಕುತ್ತಿಗೆ ಛೇದನವು ಎಸ್ ಸಿ ಟಿಯ ಆರಂಭಿಕ ಹಂತಗಳಲ್ಲಿ ಉತ್ತಮ ಫಲಿತಾಂಶಗಳನ್ನು ತೋರಿಸುತ್ತದೆ. ಆದಾಗ್ಯೂ, ಹೆಚ್ಚು ಆಕ್ರಮಣಕಾರಿ ಫಿನೋಟೈಪ್ ಕಾರಣ, ಶಸ್ತ್ರಚಿಕಿತ್ಸೆಯ ಚಿಕಿತ್ಸೆಯು ಯಾವಾಗಲೂ ಸಾಧ್ಯವಿಲ್ಲ. ಎಸ್ ಸಿ ಟಿ ರೇಡಿಯೊ ಅಯೋಡಿನ್-ವಕ್ರೀಭವನದ ಗೆಡ್ಡೆಯಾಗಿದೆ. ರೇಡಿಯೊಥೆರಪಿ ಕೆಲವು ಸಂದರ್ಭಗಳಲ್ಲಿ ಪರಿಣಾಮಕಾರಿಯಾಗಿರಬಹುದು. ಇದು ತುಲನಾತ್ಮಕವಾಗಿ ಉತ್ತಮ ಬದುಕುಳಿಯುವಿಕೆಯ ಪ್ರಮಾಣ ಮತ್ತು ಜೀವನದ ಗುಣಮಟ್ಟವನ್ನು ಉಂಟುಮಾಡುತ್ತದೆ. ವಿನ್ಕ್ರಿಸ್ಟಿನ್, ಡಾಕ್ಸೊರುಬಿಸಿನ್ ಮತ್ತು ಬ್ಲೋಮೈಸಿನ್ ಅನ್ನು ಸಹಾಯಕ ಕೀಮೋಥೆರಪಿಗಾಗಿ ಬಳಸಲಾಗುತ್ತದೆ, ಆದರೆ ಪ್ರಕಟಣೆಗಳ ಪ್ರಕಾರ ಅವುಗಳ ಪರಿಣಾಮಗಳು ಸಾಕಷ್ಟು ಉತ್ತಮವಾಗಿಲ್ಲ.

## ಮುನ್ಸೂಚನೆ 
ಥೈರಾಯ್ಡ್‌ನ ಸ್ಕ್ವಾಮಸ್-ಸೆಲ್ ಕಾರ್ಸಿನೋಮವು ಹೆಚ್ಚು ಆಕ್ರಮಣಕಾರಿ ಫಿನೋಟೈಪ್ ಅನ್ನು ಪ್ರದರ್ಶಿಸುತ್ತದೆ, ಹೀಗಾಗಿ ಆ ಮಾರಣಾಂತಿಕತೆಯ ಮುನ್ನರಿವು ಅತ್ಯಂತ ಕಳಪೆಯಾಗಿದೆ. ಹೆಚ್ಚಿನ ಸಂದರ್ಭಗಳಲ್ಲಿ ಒಟ್ಟಾರೆ ಬದುಕುಳಿಯುವಿಕೆಯು ೧ ವರ್ಷಕ್ಕಿಂತ ಕಡಿಮೆಯಿರುತ್ತದೆ. 

## ಉಲ್ಲೇಖಗಳು 
ವರ್ಗ:ಥೈರಾಯ್ಡ್ ಕ್ಯಾನ್ಸರ್ ವಿಧಗಳು
ಥೈರಾಯ್ಡ್ ಲಿಂಫೋಮಾ

**ಥೈರಾಯ್ಡ್ ಲಿಂಫೋಮಾ** ಅಪರೂಪದ ಕ್ಯಾನ್ಸರ್ ಆಗಿದ್ದು, ಇದು ಎಲ್ಲಾ ಥೈರಾಯ್ಡ್ ಕ್ಯಾನ್ಸರ್‌ಗಳಲ್ಲಿ ೧%೦ ರಿಂದ ೨% ರಷ್ಟು ಮತ್ತು ೨% ಕ್ಕಿಂತ ಕಡಿಮೆ ಲಿಂಫೋಮಾಗಳನ್ನು ಹೊಂದಿರುತ್ತದೆ. ಥೈರಾಯ್ಡ್ ಲಿಂಫೋಮಾಗಳನ್ನು ಹೆಚ್ಚಿನ ಸಂದರ್ಭಗಳಲ್ಲಿ ಹಾಡ್ಗ್‌ಕಿನ್ಸ್ ಅಲ್ಲದ ಬಿ-ಸೆಲ್ ಲಿಂಫೋಮಾ ಎಂದು ವರ್ಗೀಕರಿಸಲಾಗಿದೆ, ಆದಾಗ್ಯೂ ಥೈರಾಯ್ಡ್‌ನ ಹಾಡ್ಗ್‌ಕಿನ್ಸ್ ಲಿಂಫೋಮಾವನ್ನು ಸಹ ಗುರುತಿಸಲಾಗಿದೆ. 

## ರೋಗ ಸೂಚನೆ ಹಾಗೂ ಲಕ್ಷಣಗಳು 
ಇತರ ಥೈರಾಯ್ಡ್ ಗಾಯಗಳಂತೆ, ಥೈರಾಯ್ಡ್ ಲಿಂಫೋಮಾವು ಹಶಿಮೊಟೊ ಥೈರಾಯ್ಡಿಟಿಸ್ನ ಇತಿಹಾಸದೊಂದಿಗೆ ೭೦ ವರ್ಷಕ್ಕಿಂತ ಮೇಲ್ಪಟ್ಟ ಮಹಿಳೆಯರ ಮೇಲೆ ಪರಿಣಾಮ ಬೀರುತ್ತದೆ. ಹೀಗಾಗಿ, ಥೈರಾಯ್ಡ್ ಲಿಂಫೋಮಾ ಬೆಳವಣಿಗೆಗೆ ಹಶಿಮೊಟೊ ಥೈರಾಯ್ಡಿಟಿಸ್ ಅಪಾಯಕಾರಿ ಅಂಶವೆಂದು ಪರಿಗಣಿಸಲಾಗಿದೆ. ಥೈರಾಯ್ಡ್ ಲಿಂಫೋಮಾವು ವೇಗವಾಗಿ ವಿಸ್ತರಿಸುವ ಕುತ್ತಿಗೆಯ ದ್ರವ್ಯರಾಶಿಯಾಗಿ ಪ್ರಕಟವಾಗುತ್ತದೆ, ಇದು ಹತ್ತಿರದ ಶ್ವಾಸನಾಳವನ್ನು ಸಂಕುಚಿತಗೊಳಿಸುತ್ತದೆ. ಇದರಿಂದಾಗಿ ಉಸಿರಾಟದ ತೊಂದರೆ ಅಥವಾ ಉಸಿರಾಟದ ವೈಫಲ್ಯದ ಪರಿಣಾಮವಾಗಿ ಶ್ವಾಸನಾಳದ ಕಿರಿದಾಗುವಿಕೆ ಅಥವಾ ಅಡಚಣೆ ಉಂಟಾಗುತ್ತದೆ. ದೈಹಿಕ ಪರೀಕ್ಷೆಯಲ್ಲಿ, ಪೀಡಿತ ಜನರು ಸಾಮಾನ್ಯವಾಗಿ ದೃಢವಾದ ಥೈರಾಯ್ಡ್ ಗ್ರಂಥಿ ಮತ್ತು ವಿಸ್ತರಿಸಿದ ದುಗ್ಧರಸ ಗ್ರಂಥಿಗಳನ್ನು ಪ್ರದರ್ಶಿಸುತ್ತಾರೆ.

* ನೋವುರಹಿತ ಕುತ್ತಿಗೆಯ ದ್ರವ್ಯರಾಶಿ
* ಒರಟುತನ
* ನುಂಗಲು ತೊಂದರೆ
* ಶ್ವಾಸನಾಳದ ಸಂಕೋಚನದ ಚಿಹ್ನೆಗಳು

## ರೋಗನಿರ್ಣಯ 
ಥೈರಾಯ್ಡ್ ಲಿಂಫೋಮಾ ರೋಗನಿರ್ಣಯ ಮತ್ತು ಚಿಕಿತ್ಸಕ ಸವಾಲನ್ನು ಒಡ್ಡುತ್ತದೆ. ಏಕೆಂದರೆ ಹಲವಾರು ಅಭಿವ್ಯಕ್ತಿ ಮಾದರಿಗಳು ಅನಾಪ್ಲಾಸ್ಟಿಕ್ ಥೈರಾಯ್ಡ್ ಕ್ಯಾನ್ಸರ್ (ಎಟಿಸಿ) ಯಂತೆಯೇ ಇರುತ್ತವೆ. ಫೈನ್-ಸೂಜಿ ಆಕಾಂಕ್ಷೆ (ಅಫ್‌ ಎನ್‌ ಎ) ಪೂರ್ವಭಾವಿಯಾಗಿ ಎರಡು ಘಟಕಗಳನ್ನು ಪ್ರತ್ಯೇಕಿಸಲು ಸಹಾಯ ಮಾಡುತ್ತದೆ. 

### ಹಿಸ್ಟೋಪಾಥಾಲಜಿ 
ಹೆಚ್ಚಿನ ಥೈರಾಯ್ಡ್ ಲಿಂಫೋಮಾಗಳು ಹಾಡ್ಗ್ಕಿನ್ಸ್ ಅಲ್ಲದ ಬಿ-ಸೆಲ್ ಲಿಂಫೋಮಾಗಳಾಗಿವೆ. ಅಲ್ಪಸಂಖ್ಯಾತರು ಟಿ-ಸೆಲ್ ಲಿಂಫೋಮಾಗಳ ಗುಣಲಕ್ಷಣಗಳನ್ನು ಪ್ರದರ್ಶಿಸುತ್ತಾರೆ. 

* ದೊಡ್ಡ ಬಿ-ಸೆಲ್ ಲಿಂಫೋಮಾವನ್ನು ಅಂಚಿನ ವಲಯದೊಂದಿಗೆ ಹರಡಿ
* ಅಂಚಿನ ವಲಯವಿಲ್ಲದೆ ದೊಡ್ಡ ಬಿ-ಸೆಲ್ ಲಿಂಫೋಮಾವನ್ನು ಹರಡಿ
* ಮ್ಯೂಕೋಸಾ-ಸಂಬಂಧಿತ ಲಿಂಫಾಯಿಡ್ ಅಂಗಾಂಶದ ಮಾರ್ಜಿನಲ್ ಝೋನ್ ಬಿ-ಸೆಲ್ ಲಿಂಫೋಮಾ (ಎಮ್‌ ಎ ಎಲ್‌ ಟಿ)
* ಫೋಲಿಕ್ಯುಲರ್ ಲಿಂಫೋಮಾ

### ಹಂತ 
ಥೈರಾಯ್ಡ್ ಲಿಂಫೋಮಾದ ಹಂತವನ್ನು ಕೆಳಗಿನ ಕೋಷ್ಟಕದಲ್ಲಿ ತೋರಿಸಲಾಗಿದೆ 

## ಚಿಕಿತ್ಸೆ 
ಥೈರಾಯ್ಡ್ ಲಿಂಫೋಮಾಗಳ ಆರಂಭಿಕ ಚಿಕಿತ್ಸೆಗೆ ಸಂಯೋಜಿತ ವಿಧಾನ ಚಿಕಿತ್ಸೆಯು ಅತ್ಯಂತ ಸಾಮಾನ್ಯ ವಿಧಾನವಾಗಿದೆ. ಸಿ ಎಚ್‌ ಒ ಪಿ ಕಟ್ಟುಪಾಡು ( ಸೈಕ್ಲೋಫಾಸ್ಫಮೈಡ್, ಡಾಕ್ಸೊರುಬಿಸಿನ್, ವಿನ್ಕ್ರಿಸ್ಟಿನ್ ಮತ್ತು ಪ್ರೆಡ್ನಿಸೋನ್ ) ಅನೇಕ ವಿಧದ ಥೈರಾಯ್ಡ್ ಲಿಂಫೋಮಾಗಳಿಗೆ ಹೆಚ್ಚು ಪರಿಣಾಮಕಾರಿ ಎಂದು ತೋರಿಸಲಾಗಿದೆ.  ಆದಾಗ್ಯೂ, ಕೇವಲ ೩೦% ಮರುಕಳಿಸುವಿಕೆಯ ದರದೊಂದಿಗೆ ೯೬% ಸಂಪೂರ್ಣ ಪ್ರತಿಕ್ರಿಯೆಯ ಪರಿಣಾಮವಾಗಿ ಎಮ್‌ ಎ ಎಲ್‌ ಟಿ ಗಾಗಿ ಮಾತ್ರ ವಿಕಿರಣ ಚಿಕಿತ್ಸೆಯನ್ನು ಮಾಡಲು ಸೂಚಿಸಲಾಗುತ್ತದೆ. ಕೀಮೋಥೆರಪಿ ಮತ್ತು ವಿಕಿರಣದ ಜೊತೆಗೆ ಥೈರಾಯ್ಡ್ ಲಿಂಫೋಮಾ ಹೊಂದಿರುವ ರೋಗಿಗಳಿಗೆ ಶಸ್ತ್ರಚಿಕಿತ್ಸೆಯ ಚಿಕಿತ್ಸೆಯನ್ನು ನಡೆಸಬಹುದು, ವಿಶೇಷವಾಗಿ ಎಮ್‌ ಎ ಎಲ್‌ ಟಿ ಲಿಂಫೋಮಾಗಳಿಗೆ.     

## ಉಲ್ಲೇಖಗಳು 
ವರ್ಗ:ಥೈರಾಯ್ಡ್ ಕ್ಯಾನ್ಸರ್ ವಿಧಗಳು
ವೀರಲೋಕ ಬುಕ್ಸ್

***ವೀರಲೋಕ ಬುಕ್ಸ್*** ಒಂದು ಪುಸ್ತಕ ಪ್ರಕಾಶನ ಸಂಸ್ಥೆ. 2022ರಲ್ಲಿ ಬೆಂಗಳೂರಲ್ಲಿ ಸ್ಥಾಪಿತವಾಯಿತು. ಪುಸ್ತಕ ಪ್ರಕಾಶನ ಮತ್ತು ಹಂಚಿಕೆಯ ಕ್ಷೇತ್ರದಲ್ಲಿ ತೊಡಗಿಕೊಂಡಿದ್ದು ಹಲವಾರು ವಿಷಯಗಳ ವೈವಿಧ್ಯಮಯ ಪುಸ್ತಕಗಳನ್ನು ಪ್ರಕಟಿಸುತ್ತಿದೆ

ವೀರಲೋಕ ಬುಕ್ಸ್ ಇದುವರೆಗೂ (ಆಕ್ಟೋಬರ್ ೨೦೨೩) ಸುಮಾರು 51 ಪ್ರಕಟಣೆಗಳನ್ನು ಮಾಡಿದೆ. ಅವುಗಳಲ್ಲಿ ಬಹುಪಾಲು ಕನ್ನಡದ್ದಾಗಿದೆ. ಇದರಲ್ಲಿ ಹಲವಾರು ಪ್ರಕಟಣೆಗಳು ಅನೇಕ ಮರುಮುದ್ರಣಗಳನ್ನು ಕಂಡು ಜನಪ್ರಿಯವಾಗಿವೆ . ಕರ್ನಾಟಕದ ಹಲವಾರು ಊರುಗಳಲ್ಲಿ ಕೆಲವು ಪುಸ್ತಕ ಪ್ರದರ್ಶನ ಮತ್ತು ಮಾರಾಟವನ್ನು ಏರ್ಪಡಿಸುವ ಮೂಲಕ ಓದುಗರಿಗೆ ಪುಸ್ತಕಗಳನ್ನು ಕೊಳ್ಳಲು ವ್ಯವಸ್ಥೆ ಕಲ್ಪಿಸುತ್ತದೆ. ಜೊತೆಗೆ ಕೆಲವು ಸಾಂಸ್ಕೃತಿಕ ಮತ್ತು ಸಾಹಿತ್ಯಿಕ ಕಾರ್ಯಕ್ರಮಗಳನ್ನೂ ಆಯೋಜಿಸುತ್ತದೆ.

## ಇತಿಹಾಸ
## ಪ್ರಮುಖ ಮೈಲಿಗಲ್ಲುಗಳು
## ಉಲ್ಲೇಖಗಳು
ವರ್ಗ:ಪ್ರಕಾಶನ ಸಂಸ್ಥೆಗಳು
ಟಿವಿಎಸ್ ಸಪ್ಲೈ ಚೈನ್ ಸೊಲ್ಯೂಷನ್ಸ್

**ಟಿವಿಎಸ್ ಸಪ್ಲೈ ಚೈನ್ ಸೊಲ್ಯೂಷನ್ಸ್** (**ಟಿವಿಎಸ್ ಎಸ್ ಸಿ ಎಸ್**) ಭಾರತೀಯ ಬಹುರಾಷ್ಟ್ರೀಯ ಸಾರಿಗೆ, ಲಾಜಿಸ್ಟಿಕ್ಸ್ ಮತ್ತು ವೇರ್ಹೌಸಿಂಗ್ ಕಂಪನಿಯಾಗಿದೆ. ಇದು ಭಾರತ, ಯುನೈಟೆಡ್ ಕಿಂಗ್‌ಡಮ್, ಯುರೋಪ್ ಮತ್ತು ಅಮೇರಿಕಾದಲ್ಲಿ ಆಟೋಮೋಟಿವ್, ಗ್ರಾಹಕ ಸರಕುಗಳು, ರಕ್ಷಣಾ ಮತ್ತು ಉಪಯುಕ್ತತೆ ವಲಯಗಳಲ್ಲಿನ ಗ್ರಾಹಕರಿಗೆ ಪೂರೈಕೆ ಸರಪಳಿ ನಿರ್ವಹಣಾ ಸೇವೆಗಳನ್ನು ಒದಗಿಸುತ್ತದೆ. ಇದು ಟಿವಿಎಸ್ ಗ್ರೂಪ್ ಆಫ್ ಕಂಪನಿಗಳ ಭಾಗವಾಗಿದೆ.

ಆಟೋಮೋಟಿವ್ ವಲಯದಲ್ಲಿ ಟಿವಿಎಸ್ ನ  ಪ್ರಮುಖ ಯುಕೆ ಗ್ರಾಹಕರೆಂದರೆ ಇಸುಜು, ಡೈಮ್ಲರ್ ಟ್ರಕ್ಸ್ ಮತ್ತು ಡೆನ್ನಿಸ್ ಈಗಲ್. ರಕ್ಷಣಾ ವಲಯದಲ್ಲಿ ರಕ್ಷಣಾ ಸಚಿವಾಲಯ,ನೆಟ್‌ವರ್ಕ್ ರೈಲು, ವಿದ್ಯುತ್ ವಾಯುವ್ಯ ಮತ್ತು ಯುಟಿಲಿಟಿ ವಲಯದಲ್ಲಿ ಯುನೈಟೆಡ್ ಯುಟಿಲಿಟೀಸ್ ಕೂಡ ಅದರ ಗ್ರಾಹಕರಾಗಿದ್ದಾರೆ.

## ಇತಿಹಾಸ 
ಕಂಪನಿಯು **ಟಿವಿಎಸ್ ಲಾಜಿಸ್ಟಿಕ್ಸ್** ಆಗಿ ೧೯೯೫ ರಲ್ಲಿ ಟಿವಿಎಸ್ ಮತ್ತು ಸನ್ಸ್‌ನ ವಿಭಾಗವಾಗಿ ಪ್ರಾರಂಭವಾಯಿತು.  ೨೦೦೪ ರಲ್ಲಿ **ಟಿವಿಎಸ್ ಲಾಜಿಸ್ಟಿಕ್ಸ್ ಸರ್ವಿಸಸ್ ಲಿಮಿಟೆಡ್** (ಟಿವಿಎಸ್ ಎಲ್‌ಎಸ್‌ಎಲ್) ಎಂದು ಪ್ರತ್ಯೇಕ ಕಂಪನಿಯಾಗಿ ಹಿವ್ಡ್ ಮಾಡಲಾಯಿತು. ೨೦೦೪ರಲ್ಲಿ ಇದು ಯುಕೆ ಮೂಲದ ಸಿಜೆ ಕಾಂಪೊನೆಂಟ್ಸ್ ಅನ್ನು ಖರೀದಿಸಿತು - ಆಟೋಮೋಟಿವ್ ಕಾಂಪೊನೆಂಟ್ ಸೋರ್ಸಿಂಗ್ ಕಂಪನಿ. ಕಂಪನಿಯು ಯುರೋಪ್, ಯುಕೆ, ಯುಎಸ್ಎ, ಸಿಂಗಾಪುರ್ ಮತ್ತು ಆಸ್ಟ್ರೇಲಿಯಾದಾದ್ಯಂತ ಮತ್ತಷ್ಟು ಸ್ವಾಧೀನಪಡಿಸಿಕೊಳ್ಳುವಿಕೆಯನ್ನು ಅನುಸರಿಸಿತು.

೨೦೦೯ರಲ್ಲಿ, ಟಿವಿಎಸ್  ಎಲ್ ಎಸ್ ಎಲ್  ಮಲ್ಟಿಪಾರ್ಟ್ ಹೋಲ್ಡಿಂಗ್ ಅನ್ನು ಸ್ವಾಧೀನಪಡಿಸಿಕೊಂಡಿತು, ಇದು ಯುಕೆಯಲ್ಲಿನ ಮಾರುಕಟ್ಟೆ ಲಾಜಿಸ್ಟಿಕ್ಸ್ ಕಂಪನಿಗಳ ನಂತರ ಅಗ್ರ ಮೂರು ಸ್ಥಾನಗಳಲ್ಲಿದೆ. ಮಲ್ಟಿಪಾರ್ಟ್ ಸ್ವಾಧೀನದೊಂದಿಗೆ,  ಟಿವಿಎಸ್  ಎಲ್ ಎಸ್ ಎಲ್  ಯುರೋಪಿನ ಅಂಗಸಂಸ್ಥೆಯಾದ ಟಿವಿಎಸ್  ಸಪ್ಲೈ ಚೈನ್ ಸೊಲ್ಯೂಷನ್ಸ್ (ಟಿವಿಎಸ್ ಎಸ್ ಸಿ ಎಸ್) ಅನ್ನು ಜೆಸಿ ಮತ್ತು ಮಲ್ಟಿಪಾರ್ಟ್‌ನಿಂದ ರಚಿಸಿತು. ಇದನ್ನು ೨೦೧೨ರಲ್ಲಿ ಅದೇ ದಿನದ ಕೊರಿಯರ್ ಮತ್ತು ಐಟಿ ಬೆಂಬಲ ಮತ್ತು ಲಾಜಿಸ್ಟಿಕ್ಸ್ ಸಂಸ್ಥೆ ರಿಕೊ ಲಾಜಿಸ್ಟಿಕ್ಸ್ ಅನ್ನು  ಗೆ  ಸ್ವಾಧೀನಪಡಿಸಿಕೊಂಡಿತು. ರಿಕೊ ಟಿವಿಎಸ್ ಎಸ್ ಸಿ ಎಸ್  ನ ಅಂಗಸಂಸ್ಥೆಯಾಗಿ ಕಾರ್ಯನಿರ್ವಹಿಸುತ್ತಿದೆ ಮತ್ತು ೨೦೧೭ರಲ್ಲಿ ಟಿವಿಎಸ್ ಎಸ್ ಸಿ ಎಸ್ ರಿಕೊ ಎಂದು ಮರುನಾಮಕರಣ ಮಾಡಲಾಯಿತು 

ಟಿವಿಎಸ್   ಲಾಜಿಸ್ಟಿಕ್ಸ್ ಅನ್ನು ನಂತರ ೨೦೧೯ರಲ್ಲಿ **ಟಿವಿಎಸ್**  **ಸಪ್ಲೈ ಚೈನ್ ಸೊಲ್ಯೂಷನ್ಸ್**  ಎಂದು ಮರುನಾಮಕರಣ ಮಾಡಲಾಯಿತು.

೨೦೨೦ರಲ್ಲಿ, ಮಿತ್ಸುಬಿಷಿ ಕಾರ್ಪ್ ಅಲ್ಪಸಂಖ್ಯಾತರ ಪಾಲುಗಾಗಿ ಟಿವಿಎಸ್ ಸಪ್ಲೈ ಚೈನ್ ಸೊಲ್ಯೂಷನ್ಸ್‌ನಲ್ಲಿ ಹೂಡಿಕೆ ಮಾಡಿತು.

೨೦೨೩ರ ಆಗಸ್ಟ್  ನಲ್ಲಿ, ಕಂಪನಿಯು ತನ್ನ ಆರಂಭಿಕ ಸಾರ್ವಜನಿಕ ಕೊಡುಗೆಯನ್ನು ಪ್ರಾರಂಭಿಸಿತು ಮತ್ತು ಭಾರತೀಯ ಷೇರು ವಿನಿಮಯ ಕೇಂದ್ರಗಳಲ್ಲಿ ಪಟ್ಟಿಮಾಡಲ್ಪಟ್ಟಿತು.

## ಉಲ್ಲೇಖಗಳು 
ವರ್ಗ:ಟಿವಿಎಸ್ ಗ್ರೂಪ್
ವೀರಕಪುತ್ರ

ವೀರಕಪುತ್ರ ಎಂಬುದು ಕೋಲಾರ ಜಿಲ್ಲೆಯ ಮಾಲೂರು ತಾಲೂಖಿನ ಒಂದು ಗ್ರಾಮ. 
ಅದರ ಗೂಗಲ್ ಮ್ಯಾಪ್ ನಕ್ಷೆ ಯ ವಿವರ ಹೀಗಿದೆ.
https://www.google.com/maps/place/Veerakaputra,+Karnataka+563137/@13.0056977,78.0992292,15z/data=!3m1!4b1!4m6!3m5!1s0x3badef55c28e7509:0xbbd3df1b3d2424a!8m2!3d13.0056772!4d78.1095289!16s%2Fg%2F12hn64fc4?entry=ttu

## ಸ್ಥಲ ವಿವರ 
ಈ ಊರು ಮಾಲೂರು ತಾಲೂಕಿನಲ್ಲಿದೆ. ಇಲ್ಲಿಗೆ ಬಂಗಾರಪೇಟೆ ರೈಲ್ವೇ ನಿಲ್ದಾಣ ಸಹ ಅತಿ ಸಮೀಪವಿದೆ. ಬೆಂಗಳೂರಿನಿಂದ ಇಲ್ಲಿ ರಸ್ತೆ ಸೌಕರ್ಯವಿದೆ. ಇಲ್ಲಿನ ಜನಸಂಖ್ಯೆ ಮತ್ತು ಅಕ್ಷರಸ್ತರ ವಿವರಗಳನ್ನು ಸದ್ಯದಲ್ಲಿ ಪ್ರಕಟಿಸಲಾಗುವುದು.

ವೀರಕಪುತ್ರ ಭಾರತದ ಕರ್ನಾಟಕ ರಾಜ್ಯದ ಕೋಲಾರ ಜಿಲ್ಲೆಯ ಮಾಲೂರು ತಾಲ್ಲೂಕಿನಲ್ಲಿರುವ ಒಂದು ಸಣ್ಣ ಗ್ರಾಮ/ಕುಗ್ರಾಮ. ಇದು ವೀರಕಪುತ್ರ ಪಂಚಾಯತ್ ವ್ಯಾಪ್ತಿಗೆ ಬರುತ್ತದೆ. ಇದು ಬೆಂಗಳೂರು ವಿಭಾಗಕ್ಕೆ ಸೇರಿದೆ. ಇದು ಕೋಲಾರ ಜಿಲ್ಲಾ ಕೇಂದ್ರದಿಂದ ದಕ್ಷಿಣಕ್ಕೆ 18 ಕಿಮೀ ದೂರದಲ್ಲಿದೆ. ಮಾಲೂರಿನಿಂದ 16 ಕಿ.ಮೀ.

ಅಂಚೆ ಕೇಂದ್ರ ಕಛೇರಿ ಬೆಂಗಳೂರಿನಿಂದ 65 ಕಿಮೀ ದೂರದಲ್ಲಿರುವ ಟೇಕಲ್ ಆಗಿದೆ

ವೀರಕಪುತ್ರದಲ್ಲಿ ಟೇಕಲ್ (5 ಕಿಮೀ), ಸೂಲಿಕುಂಟೆ (5 ಕಿಮೀ), ಇನೋರ ಹೊಸಹಳ್ಳಿ (5 ಕಿಮೀ), ಕಾವಲ ಗಿರಿಯನ ಹಳ್ಳಿ (ಕೆಜಿ ಹಳ್ಳಿ) ಸೇರಿದಂತೆ ಹತ್ತಿರದ ಗ್ರಾಮಗಳಿವೆ. ವೀರಕಪುತ್ರವು ಪಶ್ಚಿಮಕ್ಕೆ ಮಾಲೂರು ತಾಲ್ಲೂಕು, ಉತ್ತರಕ್ಕೆ ಕೋಲಾರ ತಾಲ್ಲೂಕು, ದಕ್ಷಿಣಕ್ಕೆ ಗುಡುಪಲ್ಲಿ ತಾಲ್ಲೂಕು, ಪಶ್ಚಿಮಕ್ಕೆ ಬೆಂಗಳೂರು ಗ್ರಾಮಾಂತರ ತಾಲ್ಲೂಕುಗಳಿಂದ ಸುತ್ತುವರಿದಿದೆ.

ಕೋಲಾರ, ಮಾಲೂರು, ರಾಬರ್ಟ್‌ಸನ್ ಪೆಟ್, ಮುಳಬಾಗಲು ವೀರಕಪುತ್ರಕ್ಕೆ ಸಮೀಪದಲ್ಲಿರುವ ನಗರಗಳು.

ಈ ಸ್ಥಳವು ಕೋಲಾರ ಜಿಲ್ಲೆ ಮತ್ತು ಬೆಂಗಳೂರು ಗ್ರಾಮಾಂತರ ಜಿಲ್ಲೆಯ ಗಡಿಯಲ್ಲಿದೆ. ಬೆಂಗಳೂರು ಗ್ರಾಮಾಂತರ ಜಿಲ್ಲೆ ಬೆಂಗಳೂರು ಗ್ರಾಮಾಂತರವು ಈ ಸ್ಥಳದ ಕಡೆಗೆ ಪಶ್ಚಿಮದಲ್ಲಿದೆ.

### ವೀರಕಪುತ್ರ 2011 ರ ಜನಗಣತಿ ವಿವರಗಳು 
ವೀರಕಪುತ್ರ ಸ್ಥಳೀಯ ಭಾಷೆ ಕನ್ನಡ. ವೀರಕಪುತ್ರ ಗ್ರಾಮದ ಒಟ್ಟು ಜನಸಂಖ್ಯೆ 600 ಮತ್ತು ಮನೆಗಳ ಸಂಖ್ಯೆ 125. ಮಹಿಳಾ ಜನಸಂಖ್ಯೆ 49.0%. ಗ್ರಾಮದ ಸಾಕ್ಷರತೆ ಪ್ರಮಾಣ 56.8% ಮತ್ತು ಮಹಿಳಾ ಸಾಕ್ಷರತೆ ಪ್ರಮಾಣ 24.0%.

### ಜನಸಂಖ್ಯೆ 
## ವ್ಯಕ್ತಿಗಳು 
 ವೀರಕಪುತ್ರ ಎಂ.ಶ್ರೀನಿವಾಸ ಎಂಬ ಕನ್ನಡ ಚಲನಚಿತ್ರ ಅಭಿಮಾನಿ ಕಾರ್ಯಕರ್ತರು ಮತ್ತು ವೀರಲೋಕ ಪುಸ್ತಕೋದ್ಯಮಿಗಳ ಸ್ವಂತ ಊರು. ಇಲ್ಲಿ ಹಲವು ಅಭಿವೃದ್ಧಿ ಕಾರ್ಯಗಳನ್ನು ಅವರು ಕೈಗೊಂಡಿದ್ದಾರೆ. .

ವರ್ಗ:ಕೋಲಾರ ಜಿಲ್ಲೆ
ರೇಡಿಯೊಲೇರಿಯ

**ರೇಡಿಯೊಲೇರಿಯ** ಸಾಗರಿಕ ಮಿಥ್ಯಪಾದಿ ಆದಿಜೀವಿಗಳ (ಮರೀನ್ ರೈಸೊಪಾಡ್ ಪ್ರೋಟೊಜೋವ) ಒಂದು ಗುಂಪು. ಪರ್ಯಾಯ ಪದ: **ರೇಡಿಯೊಲೇರಿಡ**. ಅನೇಕ ಪ್ರಭೇದಗಳಿವೆ.

## ದೇಹರಚನೆ 
ಒಳ ಮತ್ತು ಹೊರ ಕೋಶದ್ರವ್ಯವನ್ನು (ಸೈಟೊಪ್ಲಾಸಮ್) ಪ್ರತ್ಯೇಕಿಸುವ ಕೇಂದ್ರೀಯ ಸಂಪುಟ (ಕ್ಯಾಪ್ಸೂಲ್) ಇರುವುದು ಈ ಏಕಕೋಶಗಳ ವೈಶಿಷ್ಟ್ಯ. ಈ ಜೀವಿಗಳ ಪೈಕಿ *ಆಕ್ಟಿನೊಪೈಲಿನ*ಕ್ಕೆ ನೈಜ ಹೊರಬೆಳೆತ ಪಾದಗಳೂ (ಆಕ್ಸೊ ಪೋಡಿಯ) ಅರೀಯ (ರೇಡಿಯಲ್) ಅಂತರ್ವೇಶಿತ ಕಂಕಾಲ ಸರಳುಗಳುಳ್ಳ (ರೇಡಿಯಲ್ಲಿ ಪೆನಿಟ್ರೇಟಿಂಗ್ ರಾಡ್ಸ್) ತೆಳು ಕೇಂದ್ರೀಯ ಸಂಪುಟವೂ ಇವೆ. ಕಂಕಾಲ ಸರಳುಗಳ ಪ್ರಧಾನ ಘಟಕ ಸ್ಟ್ರಾನ್ಶಿಯಮ್ ಸಲ್ಫೇಟ್. ಮಿಕ್ಕವಕ್ಕೆ  ದಪ್ಪನೆಯ ಸರಂಧ್ರ ಸಂಪುಟವಿದೆ.

ಸಾಮಾನ್ಯವಾಗಿ ಕೇಂದ್ರೀಯ ಸಂಪುಟದ ಹೊರಗೆ ಇರುವ ಸಿಲಿಕ ಸಹಿತ ಬಹಿರ್ಕಂಕಾಲ ರೇಡಿಯೊಲೇರಿಯಗಳ ಇನ್ನೊಂದು ವೈಶಿಷ್ಟ್ಯ. ಗೋಳೀಯ ಸಮ್ಮಿತಿಯುಳ್ಳ ಕಂಕಾಲದಲ್ಲಿ ಆಹಾರ ಹಿಡಿಯಲೋಸುಗ ಮಿಥ್ಯಪಾದಗಳನ್ನು ಹೊರಚಾಚಲು ಅನುಕೂಲವಾದ ರಂಧ್ರಗಳು ಇವೆ. ಅನೇಕ ಜೀವಿಗಳಲ್ಲಿ ಬಹಿರ್ಮುಖೀ ಮುಳ್ಳುಗಳೂ (ಸ್ಪೈನ್ಸ್) ಇವೆ. ಎಂದೇ, ಇವು ಕಿರಣಪಾದಿ (ಆಕ್ಟಿನೊಪಾಡ್) ಉಪವರ್ಗದವು. ಕೆಲವಕ್ಕೆ ಜೆಲಟಿನ್ ಕವಚವೂ ಉಂಟು. ಈ ಮೇಲ್ನೀರು ಜೀವಿಗಳು ತೇಲಲು ಅನುಕೂಲಿಸುವ ಕುಹರಯುಕ್ತ ಕೋಶದ್ರವ್ಯ ಇದೆ.

## ವ್ಯಾಪ್ತಿ 
ರೇಡಿಯೊಲೇರಿಯಗಳು ಪೆಸಿಫಿಕ್ ಮತ್ತು ಹಿಂದೂ ಮಹಾಸಾಗರಗಳಲ್ಲಿ ಸಮೃದ್ಧವಾಗಿವೆ. ಜೀವಿಗಳು ಸತ್ತ ಬಳಿಕ ಸಾಗರತಳದಲ್ಲಿ ಉಂಟಾಗುವ ಕಂಕಾಲಸಂಚಯವೇ ರೇಡಿಯೊಲೇರಿಯನ್ ಊಜ಼್. ಜಲಜಶಿಲೆಗಳು ಈ ಸಂಚಯಗಳ ಮೇಲೆ ರೂಪುಗೊಳ್ಳುತ್ತವೆ. ಎಂದೇ ಇವಕ್ಕೆ ಭೂವೈಜ್ಞಾನಿಕ ಮಹತ್ತ್ವ ಇದೆ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* Radiolarians
* 
* Radiolaria.org
* 
* Radiolaria—Droplet
* Tree Of Life—Radiolaria

ವರ್ಗ:ಜೀವಿಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಮಾಕಸಿನ್ ಹಾವು

**ಮಾಕಸಿನ್ ಹಾವು** ಅಮೆರಿಕ ಸಂಯುಕ್ತ ಸಂಸ್ಥಾನಗಳ ಆಗ್ನೇಯ ಹಾಗೂ ದಕ್ಷಿಣ ಭಾಗದಲ್ಲಿ ಕಂಡುಬರುವ ವಿಷಪೂರಿತ ಹಾವು. ಮಿಸಿಸಿಪ್ಪಿ ಮತ್ತು ಫ್ಲಾರಿಡ ರಾಜ್ಯಗಳ ಜವುಗು ಪ್ರದೇಶಗಳಲ್ಲಿ ಇದು ಬಲು ಸಾಮಾನ್ಯ. *ವೈಪರಿಡೀ* ಕುಟುಂಬದ *ಕ್ರೋಟಾಲಿನೀ* ಉಪಕುಟುಂಬಕ್ಕೆ ಸೇರಿದ ಇದು ಬುಡಬುಡಿಕೆ ಹಾವು (ರ‍್ಯಾಟಲ್ ಸ್ನೇಕ್), ಕೆಂಪುತಲೆ ಹಾವು (ಕಾಪರ್ ಹೆಡ್) ಕುಳಿಮಂಡಲ ಹಾವುಗಳಿಗೆ (ಪಿಟ್ ವೈಪರ್ಸ್) ಹತ್ತಿರ ಸಂಬಂಧಿಯಾಗಿದೆ. *ಅಗ್‌ಕಿಸ್ಟ್ರೊಡಾನ್ ಪಿಸಿವೊರಸ್* ಇದರ ಶಾಸ್ತ್ರೀಯ ನಾಮ. *ವಾಟರ್ ಮಾಕಸಿನ್* ಅಥವಾ *ಕಾಟನ್ ಮೌತ್* (*ಅರಳೆ ಬಾಯಿಯ ಹಾವು*) ಎಂದೂ ಹೆಸರಿದೆ.

## ದೇಹರಚನೆ 
ಇದು ಮಧ್ಯಮ ಗಾತ್ರದ ಹಾವು: 2 ಮೀ.ಉದ್ದಕ್ಕೆ ಬೆಳೆಯುವ ದಾಖಲೆ ಇದೆಯಾದರೂ ಇದರ ಉದ್ದ ಸಾಧಾರಣವಾಗಿ 1 ಮೀ. ಮೀರದು. ಇದರ ಮೈಬಣ್ಣ ಕಂದು ಮಿಶ್ರಿತ ಬೂದು.

## ನಡವಳಿಕೆ 
ಇದು ನೆಲವಾಸಿಯಾದರೂ ಸಾಮಾನ್ಯವಾಗಿ ನೀರಿನಲ್ಲಿ ಇಲ್ಲವೆ ನೀರಿಗೆ ಹತ್ತಿರದಲ್ಲಿ ವಾಸಿಸುತ್ತದೆ. ಕೆರೆ, ನದಿಗಳ ಅಂಚಿನಲ್ಲಿ ಅಥವಾ ನೀರಿನಲ್ಲಿರುವ ದಿಮ್ಮಿಗಳ ಮೇಲೆ ಬಿಸಿಲಿಗೆ ಮೈಯೊಡ್ಡಿರುತ್ತದೆ.

## ಆಹಾರ 
ಇದರ ನೆಲೆ ನೀರಾದ್ದರಿಂದ ಕಪ್ಪೆ, ಮೀನು, ಮೆತುಬೆನ್ನಿನ ಆಮೆ ಮುಂತಾದ ಜಲಚರಿಗಳೇ ಇದರ ಪ್ರಧಾನ ಆಹಾರ.

## ಸ್ವಭಾವ 
ಇದು ಮಂದಸ್ವಭಾವದ ಹಾವು. ಸಮೀಪಿಸಿದಾಗ ಓಡಿಹೋಗದು. ಇದರಿಂದ ಇದರ ಬಗ್ಗೆ ಹುಷಾರಿರುವುದು ಅಗತ್ಯ. ಆದರೆ ಕೆಣಕಿದಾಗ ಒಮ್ಮಲೆ ಕಚ್ಚದೆ ತಲೆಯೆತ್ತಿ ಬಾಯಂಗಳ ಕಾಣುವಂತೆ ಬಾಯನ್ನು ಅಗಲಿಸಿ ತನ್ನ ಕೋಪವನ್ನು ವ್ಯಕ್ತಪಡಿಸುತ್ತದಾಗಿ ಕಚ್ಚಿಸಿಕೊಳ್ಳುವುದನ್ನು ತಪ್ಪಿಸಿಕೊಳ್ಳಬಹುದು. ಬಾಯನ್ನು ತೆರೆದಾಗ ಒಳಗಿನ ಭಾಗ ಬೆಳ್ಳಗೆ ಅರಳೆಯಂತೆ ಕಾಣುತ್ತದೆ. ಆದ್ದರಿಂದಲೇ ಇದಕ್ಕೆ *ಕಾಟನ್‍ಮೌತ್* ಎಂಬ ಹೆಸರು ಬಂದಿದೆ.

## ಸಂತಾನೋತ್ಪತ್ತಿ 
ಇದರ ಸಂತಾನವೃದ್ಧಿಯ ಕಾಲ ಸೆಪ್ಟೆಂಬರ್. ಒಂದು ಸಲಕ್ಕೆ ಎಂಟು ಮರಿಗಳನ್ನು ಪಡೆಯುತ್ತದೆ. ಹುಟ್ಟುವಾಗ ಸುಮಾರು 16 ಸೆಂಮೀ ಉದ್ದವಿರುವ ಇವುಗಳ ಮೈಮೇಲೆ ಹೊಳೆಯುವ ಪಟ್ಟೆಗಳಿರುವುದಲ್ಲದೆ ಬಾಲ ಹಳದಿ ಬಣ್ಣದ್ದಾಗಿರುತ್ತದೆ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* 
* 
* Cottonmouth Fact Sheet  at Smithsonian National Zoological Park. Accessed 7 December 2007.
* Cottonmouth snake – bites, identification, diet and habitat.

ವರ್ಗ:ಹಾವುಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಸಾಂದೀಪನಿ

ಸಾಂದೀಪನಿ (ಸಂಸ್ಕೃತ: सान्दीपनि), ಕೆಲವೊಮ್ಮೆ ಸಂದೀಪನ ಎಂದು ನಿರೂಪಿಸಲಾಗಿದೆ. ಇವರು ಹಿಂದೂ ಧರ್ಮದಲ್ಲಿ ಕೃಷ್ಣ ಮತ್ತು ಬಲರಾಮನ ಗುರು. ಅವರು ಎಲ್ಲಾ ವೇದಗಳು, ಚಿತ್ರಕಲೆ, ಖಗೋಳಶಾಸ್ತ್ರ, ಗಂಧರ್ವ ವೇದ, ಔಷಧ, ಆನೆಗಳು ಮತ್ತು ಕುದುರೆಗಳನ್ನು ತರಬೇತಿ ಮತ್ತು ಬಿಲ್ಲುಗಾರಿಕೆಯ ಬಗ್ಗೆ ಅವರಿಗೆ ಶಿಕ್ಷಣ ನೀಡಿದ್ದಾರೆ ಎಂದು ಪರಿಗಣಿಸಲಾಗಿದೆ.

## ದಂತಕಥೆ 
*ಭಾಗವತ ಪುರಾಣವು* ಸಾಂದೀಪನಿಗೆ ಸಂಬಂಧಿಸಿದ ಈ ಕೆಳಗಿನ ಕಥೆಯನ್ನು ಹೇಳುತ್ತದೆ: ‘ಸಾಂದೀಪನಿ’ ಒಬ್ಬ ಬ್ರಾಹ್ಮಣ. ಮಾಳವ ದೇಶದಲ್ಲಿ ವಾಸಿಸುತ್ತಿದ್ದನು. ಇವರು ಬಲರಾಮ ಮತ್ತು ಶ್ರೀಕೃಷ್ಣರಿಗೆ ವಿದ್ಯೆಯನ್ನು ಹೇಳಿಕೊಡುತ್ತಿದ್ದರು.
ಒಂದು ದಿನ ಈತನು ತನ್ನ ಪತ್ನಿಯೊಂದಿಗೆ ಪ್ರಭಾಸ ಕ್ಷೇತ್ರಕ್ಕೆ ಹೋಗಿದ್ದಾಗ, ಈತನ ಮಗನನ್ನು ಪ್ರಹ್ಲಾದನ ತಮ್ಮ ಸಂಹ್ಲಾದನ ಮಗನಾದ ಪಂಚಜನನು ಎತ್ತಿಕೊಂಡು ಸಮುದ್ರ ಪ್ರವೇಶಿಸಿದನು. ಮಗನಿಲ್ಲದ ಕೊರಗು ಸಾಂದೀಪನಿ ಋಷಿಯ ಮನದಲ್ಲಿ ನೆಲೆಸಿತ್ತು. ಶ್ರೀಕೃಷ್ಣನು ತನಗೆ ವಿದ್ಯೆ ಹೇಳಿಕೊಟ್ಟ ಗುರುವಿನಲ್ಲಿ ಒಂದು ದಿನ ಗುರುದಕ್ಷಿಣೆಯಾಗಿ ಏನು ಕೊಡಬೇಕೆಂದು ಕೇಳಿದ, ಆಗ ಗುರು ಹಾಗೂ ಗುರುಪತ್ನಿ ಇಬ್ಬರೂ ಸೇರಿಕೊಂಡು *ನಮ್ಮ ಮಗನನ್ನು ಸಂಹ್ಲಾದನ ಮಗನಾದ ಪಂಚಜನನು ಕೊಂಡೊಯ್ದು ಸಮುದ್ರದ ತಳದಲ್ಲಿರಿಸಿದ್ದಾನೆ ಅವನನ್ನು ಜೀವಸಹಿತ ನಮಗೆ ತಂದೊಪ್ಪಿಸಬೇಕು, ಇದು ನಾವು ಅಪೇಕ್ಷಿಸುವ ಗುರುದಕ್ಷಿಣೆ* ಎಂದರು. ಅವರ ಮಾತಿನಂತೆ ಶ್ರೀಕೃಷ್ಣನು ಗುರುವಿನ ಅಪೇಕ್ಷೆಯನ್ನು ಈಡೇರಿಸಿದನು.

ಹರಿವಂಶ ಪುರಾಣದಲ್ಲಿ, ಸಾಂದೀಪನಿಯ ಮಗನನ್ನು ಪಂಚಜನ ಎಂಬ ಅಸುರನು ನುಂಗಿದನು ಮತ್ತು ನಾಶವಾದನು ಎಂದು ಕೃಷ್ಣನು ತಿಳಿದುಕೊಂಡನು. ಕೃಷ್ಣ ಮತ್ತು ಅವನ ಸಹೋದರ ತನ್ನ ಗುರುವಿನ ಮಗನನ್ನು ಮರಳಿ ಬದುಕಿಸಲು, ಯಮಲೋಕಕ್ಕೆ ಪ್ರಯಾಣ ಬೆಳೆಸಿ ಯಮನ ಮನವೊಲಿಸಿ, ಗುರುವಿಗೆ ಅವರ ಮಗನನ್ನು ಹಿಂತಿರುಗಿಸಿದನು.

## ಛಾಯಾಂಕಣ

File:Krishna and Balarama Studying with the Brahman Sandipani (1525-1550 CE).jpg|*ಕೃಷ್ಣ ಮತ್ತು ಬಲರಾಮ ಬ್ರಾಹ್ಮಣ ಸಾಂದೀಪನಿಯೊಂದಿಗೆ ಅಧ್ಯಯನ* 

File:Krishna Receives the Sacred Thread and Returns his Preceptor Sandipani's Son, Folio from a Bhagavata Purana (Ancient Stories of the Lord) LACMA AC1995.220.2.jpg|*ಕೃಷ್ಣನು ಪವಿತ್ರ ದಾರವನ್ನು ಸ್ವೀಕರಿಸುತ್ತಾನೆ ಮತ್ತು ಅವನ ಬೋಧಕ ಸಾಂದೀಪನಿಯ ಮಗನನ್ನು ಹಿಂದಿರುಗಿಸುತ್ತಾನೆ*.

## ಬಾಹ್ಯ ಕೊಂಡಿ
ಸಾಂದೀಪನಿಗೆ ಸಂಬಂಧಿಸಿದ ಭಾಗವತ ಪುರಾಣದ ಮುಖ್ಯ ಸಾರ

## ಉಲ್ಲೇಖಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ವರ್ಗ:ಪುರಾಣಗಳು
ರಾರ್ಕ್ವಲ್

**ರಾರ್ಕ್ವಲ್** *ಸಿಟೇಸಿಯ* ಗಣದ *ಬಲೀನಾಪ್ಟಿರಿಡೀ* ಕುಟುಂಬಕ್ಕೆ ಸೇರಿದ ಸಾಗರವಾಸಿ ತಿಮಿಂಗಿಲ. *ಬಲೀನಾಪ್ಟಿರ* ಜಾತಿಯ *ಪೈಸೇಲಸ್*, *ಬೋಯಾಲಿಸ್*, *ಅಕ್ಯೂಟೊರಾಸ್ಟ್ರೇಟ್* ಮತ್ತು *ಎಡೆನಿ* ಎಂಬ ಪ್ರಭೇದಗಳಿಗೂ *ಸಿಬಾಲ್ಡಸ್* ಜಾತಿಯ *ಮಸ್ಕ್ಯುಲಸ್* ಪ್ರಭೇದಕ್ಕೂ ಸಾಮಾನ್ಯವಾಗಿ ಈ ಹೆಸರನ್ನು ಅನ್ವಯಿಸುವುದುಂಟು.

## ಶಾರೀರಿಕ ಲಕ್ಷಣಗಳು 
ಇವುಗಳ ಗಂಟಲು ಮತ್ತು ಎದೆಗಳ ಮೇಲೆ 2.5-5 ಸೆಂಮೀ ಆಳದ 10-1000 ಉದ್ದುದ್ದನೆಯ ಮಡಿಕೆಗಳಂಥ ತೋಡುಗಳುಂಟು. ಇದು ಇವುಗಳ ಬಲುಮುಖ್ಯ ಲಕ್ಷಣ. ಈ ಮಡಿಕೆಗಳಿಂದಲೇ ಈ ತಿಮಿಂಗಿಲಗಳಿಗೆ ರಾರ್ಕ್ವಲ್ ಎಂದು ಹೆಸರು ಬಂದಿರುವುದು. ಬಾಯಿ ತೆರೆದಾಗ ಅದರ ಹಿಡಿದಿಟ್ಟುಕೊಳ್ಳುವ ಸಾಮರ್ಥ್ಯವನ್ನು ಈ ಮಡಿಕೆಗಳು ಹೆಚ್ಚಿಸುತ್ತವೆ. ಇವುಗಳ ಇನ್ನೊಂದು ಮುಖ್ಯ ಲಕ್ಷಣವೆಂದರೆ, ಮರಿಗಳು ಬೆಳೆದು ಪ್ರೌಢಾವಸ್ಥೆ ತಲುಪುತ್ತಿದ್ದಂತೆ ಅವುಗಳ ಬಾಯಲ್ಲಿರುವ ಹಲ್ಲುಗಳು ಉದುರಿಹೋಗಿ ಬದಲಿಗೆ ಆಹಾರವನ್ನು ಸೋಸುವ ಸಾಮರ್ಥ್ಯವುಳ್ಳ ಬಲೀನ್ ಎಂಬ ಸೋಸುಕ ರೂಪುಗೊಳ್ಳುವುದು.

ರಾರ್ಕ್ವಲ್‌ಗಳೆಲ್ಲವೂ ದೊಡ್ಡಗಾತ್ರದ ಪ್ರಾಣಿಗಳು. ದೇಹದ ಉದ್ದ ೯-೨೦ ಮೀ ಇರುತ್ತದೆ. ದೇಹದ ಆಕಾರ ಈಜಲು ಸಹಾಯಕವಾಗಿರುವಂತೆ ರೂಪಿತವಾಗಿದೆ. ಬಾಯಿಗಿಂತ ಕೊಂಚ ಹಿಂದೆ ದೇಹದ ಎರಡು ಪಾರ್ಶ್ವಗಳಲ್ಲಿ ಎರಡು ಈಜುರೆಕ್ಕೆಗಳೂ ಬೆನ್ನಮೇಲೆ ಒಂದು ಈಜುರೆಕ್ಕೆಯೂ ಇವೆ. ಈಜುವುದರಲ್ಲಿ ಬಲು ನಿಷ್ಣಾತವೆಂದು ಎನಿಸಿರುವ ಈ ತಿಮಿಂಗಿಲಗಳು ತುಂಬ ಶೀಘ್ರಗತಿಯಲ್ಲಿ ಈಜಬಲ್ಲವು; ಗಂಟೆಗೆ ೮ ಕಿಮೀ. ವೇಗದಲ್ಲಿ ಈಜುತ್ತವೆ ಎನ್ನಲಾಗಿದೆ. ಒಂಟೊಂಟಿಯಾಗಿಯೋ ದೊಡ್ಡ ಮಂದೆಗಳಲ್ಲೋ ಈಜುತ್ತ, ಬೆಳಗ್ಗೆ ಮತ್ತು ಸಾಯಂಕಾಲ ಆಹಾರವನ್ನು ಹುಡುಕುತ್ತಾ ಸಾಗುತ್ತವೆ.

## ಆಹಾರ 
ಮುಖ್ಯವಾಗಿ ಸೀಗಡಿ, ಕೋಪಿಪೋಡ, ಮುಂತಾದ ಸಣ್ಣಗಾತ್ರದ ಪ್ರಾಣಿಗಳನ್ನು ತಿಂದು ಬದುಕುತ್ತವೆ. ಕೆಲವು ಬಗೆಯವು ಮೀನು, ಷಾರ್ಕ್, ಸ್ಕ್ವಿಡ್ಡು ಮುಂತಾದವನ್ನೂ ಕಬಳಿಸುತ್ತವೆ.

## ಸಂತಾನೋತ್ಪತ್ತಿ 
ಇವುಗಳ ಸಂತಾನವೃದ್ಧಿಯ ಕಾಲ ಚಳಿಗಾಲ. ಒಂದು ಸೂಲಿಗೆ ಸಾಮಾನ್ಯವಾಗಿ ಒಂದೇ ಒಂದು ಮರಿ ಹುಟ್ಟುತ್ತದೆ. ಅಪೂರ್ವವಾಗಿ ಅವಳಿಗಳು ಹುಟ್ಟುವುದೂ ಉಂಟು. ಗರ್ಭಾವಸ್ಥೆಯ ಅವಧಿ ೧೦-೧೨ ತಿಂಗಳು; ೩ ೧/೨ - ೪ ವರ್ಷಗಳಲ್ಲಿ ಮರಿಗಳು ಪ್ರೌಢಾವಸ್ಥೆ ತಲುಪುತ್ತವೆ.

## ನೀಲಿ ತಿಮಿಂಗಿಲ 
೧)''ಸಿಬಾಲ್ಡಸ್' '' ಜಾತಿಯ ರಾರ್ಕ್ವಲ್ ತಿಮಿಂಗಿಲಕ್ಕೆ ನೀಲಿ ತಿಮಿಂಗಿಲ ಎಂಬ ಹೆಸರೂ ಇದೆ. ಅತ್ಯಂತ ದೊಡ್ಡ ಗಾತ್ರದ ತಿಮಿಂಗಿಲ ಇದು; ಲಭ್ಯ ಮಾಹಿತಿಯ ಪ್ರಕಾರ ಇದೇ ಅತ್ಯಂತ ಭಾರಿಗಾತ್ರದ ಸ್ತನಿ. ವಯಸ್ಕ ತಿಮಿಂಗಿಲ ಸುಮಾರು ೩೦ಮೀ. ಉದ್ದವೂ ೧೧೦ ಟನ್ ಭಾರವೂ ಇರುತ್ತದೆ.

೨) ನೀಲಿ ತಿಮಿಂಗಿಲ ಇದು ಒಂದು ಸಸ್ತನಿ ಪ್ರಾಣಿ ಆಗಿದ್ದು, ಇದರ ಹುಟ್ಟು ಸರಿ ಸುಮಾರು 150 ಮಿಲಿಯನ್ ವರ್ಷದ ಹಿಂದೆ ಬಂದಿರುವ ಸಾಧ್ಯತೆಗಳಿರುತ್ತದೆ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* 

ವರ್ಗ:ಸಸ್ತನಿ ಪ್ರಾಣಿಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಅಂತರಾಷ್ಟೀಯ ಲೆಕ್ಕಪತ್ರ ಮಾನದಂಡಗಳ ಮಂಡಳಿ

ಈ ಮಂಡಳಿಯು ವಿಶ್ವಾದಂತ್ಯ ಲೆಕ್ಕಪತ್ರಗಳ ಮಾನದಂಡಗಳನ್ನು ಸಿದ್ಧಪಡಿಸುತ್ತದೆ.

೧ ಏಪ್ರಿಲ್ ೨೦೦೧ ರಂದು ಸ್ತಾಪಿಸಲಾಯಿತು.

## ಭಾರತದಲ್ಲಿ ಬಳಕೆ 
ಹಲವಾರು ಬದಲಾವಣೆಗಳ ಮೂಲಕ ಕಂಪನಿ ಅಧಿನಿಯಮ ೨೦೧೩ ರ ಮುಖೇನ 

**ಇಂಡ್ ಎ.ಎಸ್** ಎಂದು ಕರೆಯಲ್ಪಡುತ್ತವೆ.

IFRS ಫೌಂಡೇಶನ್ IASB ಕಾರ್ಯಾಚರಣೆಗಾಗಿ ಹಣವನ್ನು ಸಂಗ್ರಹಿಸುತ್ತದೆ.  ಬಹುಪಾಲು ಹಣವು ರಾಷ್ಟ್ರೀಯ ಹಣಕಾಸು ಆಡಳಿತಗಳನ್ನು ಜಾರಿಗೆ ತಂದ ನ್ಯಾಯವ್ಯಾಪ್ತಿಗಳಿಂದ ಸ್ವಯಂಪ್ರೇರಿತ ಕೊಡುಗೆಯಾಗಿದೆ. ಕೊಡುಗೆಯು ಸಾಮಾನ್ಯವಾಗಿ ಎಲ್ಲಾ ಕೊಡುಗೆ ನ್ಯಾಯವ್ಯಾಪ್ತಿಗಳ ಒಟ್ಟು ಒಟ್ಟು ದೇಶೀಯ ಉತ್ಪನ್ನದ ಶೇಕಡಾವಾರು. ಹೆಚ್ಚುವರಿಯಾಗಿ, ಕೊಡುಗೆಗಳ ಭಾಗವು ದೊಡ್ಡ ಲೆಕ್ಕಪತ್ರ ಸಂಸ್ಥೆಗಳಿಂದ ಬರುತ್ತದೆ. 2019 ರಲ್ಲಿ, IFRS ಫೌಂಡೇಶನ್‌ನ ಆದಾಯವು GBP 31 ಮಿಲಿಯನ್ ಆಗಿತ್ತು, ಅದರಲ್ಲಿ GBP 20 ಮಿಲಿಯನ್ ಕೊಡುಗೆಗಳಿಂದ ಬಂದಿದೆ ಮತ್ತು GBP 11 ಮಿಲಿಯನ್ ಪ್ರಕಾಶನಗಳು ಮತ್ತು ಸಂಬಂಧಿತ ಚಟುವಟಿಕೆಗಳಿಂದ ಸ್ವಯಂ ಉತ್ಪತ್ತಿಯಾದ ಆದಾಯದಿಂದ ಬಂದಿದೆ. 

## ಉಲ್ಲೇಖಗಳು 
ವರ್ಗ:ವಾಣಿಜ್ಯ ಹಾಗು ವ್ಯಾಪಾರ
ವರ್ಗ:ಲೆಕ್ಕಶೋಧಕ ಸಂಸ್ಥೆಗಳು